**PREKIŲ PIRKIMO**–**PARDAVIMO SUTARTIES BENDROSIOS SĄLYGOS**

**1.** **PAGRINDINĖS SĄVOKOS IR SUTARTIES AIŠKINIMAS**

**1.1.** **Sąvokos**

1.1.1. Šioje Sutartyje didžiąja raide rašomos sąvokos turi paskiau nurodytas reikšmes:

1.1.1.1. **Bendrosios sąlygos** – ši Sutarties dalis, kuri vadinasi „Prekių pirkimo–pardavimo sutarties Bendrosios sąlygos“;

1.1.1.2. **Pirkėjas** – asmuo, kuris Specialiosiose sąlygose yra įvardytas kaip Pirkėjas, įsigyjantis Specialiosiose sąlygose ir Sutarties prieduose nurodytas Prekes;

1.1.1.3. **Pradinės sutarties vertė** – Specialiosiose sąlygose nurodytavertė (be PVM);

1.1.1.4. **Prekės** – Specialiosiose sąlygose ir Sutarties prieduose nurodytos prekės (prekių pirkimas, nuoma, finansinė nuoma (lizingas), pirkimas išsimokėtinai, numatant jas įsigyti ar to nenumatant), taip pat įsigyjamų prekių pristatymo, montavimo, diegimo ir kitos jų parengimo naudoti paslaugos (toliau – su Prekėmis susijusios paslaugos), jeigu šios paslaugos tik papildo prekių tiekimą, kurias Tiekėjas įsipareigoja tiekti Pirkėjui pagal Sutartį ir galiojančių įstatymų bei kitų teisės aktų reikalavimus;

1.1.1.5. **Prekių perdavimo–priėmimo aktas** – dokumentas,kuriuo Tiekėjas perduoda, o Pirkėjas priima Prekes ir kuriuo Šalys patvirtina, kad pristatytos Prekės atitinka nustatytus reikalavimus. Jeigu Sutartyje yra numatytas Prekių pristatymas dalimis, Prekių perdavimo–priėmimo aktas gali būti sudaromas dėl kiekvienos dalies atskirai;

1.1.1.6. **Prekių trūkumai** – Prekių perdavimo–priėmimo metu ar Prekių garantinio termino galiojimo metu Pirkėjo ar (ir) trečiųjų asmenų nustatyti Prekių kokybės neatitikimai Sutarties ar (ir) įstatymų bei kitų teisės aktų reikalavimams, Prekių gedimai, paslėpti defektai, veiklos sutrikimai ar pan., dėl kurių Prekių nebūtų galima naudoti tam tikslui, kuriam Pirkėjas (jas) ketino naudoti, arba dėl kurių Prekių naudingumas sumažėtų taip, kad Pirkėjas, apie tuos trūkumus žinodamas, arba apskritai nebūtų tų Prekių pirkęs, arba nebūtų už Prekes mokėjęs tokio dydžio kainą;

1.1.1.7. **Sąskaita** –Tiekėjo išrašoma ir Pirkėjui apmokėjimui pateikiama sąskaita faktūra, PVM sąskaita faktūra ar kitas mokėjimo dokumentas už Tiekėjo perduotas bei Pirkėjo priimtas Prekes. Jeigu Sutartyje yra numatytas Prekių pristatymas dalimis, Sąskaita gali būti pateikiama dėl kiekvienos dalies atskirai;

1.1.1.8. **Specialiosios sąlygos** – Sutarties dalis, kuri vadinasi „Prekių pirkimo-pardavimo sutarties Specialiosios sąlygos“ ir kurioje yra nurodytos konkretaus pirkimo objekto įsigijimą aptariančios sąlygos (tokios kaip Pradinės sutarties vertė, Prekių tiekimo terminai ir pan.) bei kiti konkretūs duomenys (tokie kaip Šalys, Prekės ir pan.), išvardyti priedai, taip pat nurodyti Bendrųjų sąlygų pakeitimai ir papildymai (jeigu tokie padaryti);

1.1.1.9. **Susitarimas** – tai dokumentas, kurį Šalys sudaro keisdamos Sutarties sąlygas VPĮ leidžiama apimtimi;

1.1.1.10. **Sutarties kaina** – pagal Sutartį Tiekėjui mokėtina galutinė suma, įskaitant visus privalomus mokesčius ir išlaidas;

1.1.1.11. **Sutarties sąlygos** – Bendrosios sąlygos ir Specialiosios sąlygos kartu;

1.1.1.12. **Sutartis** – Prekių pirkimo–pardavimo sutartis, kurią sudaro Sutarties sąlygos, Specialiosiose sąlygose išvardyti priedai ir Susitarimai;

1.1.1.13. **Šalis** – Pirkėjas arba Tiekėjas, kiekvienas atskirai, priklausomai nuo konteksto;

1.1.1.14. **Šalys** – Pirkėjas ir Tiekėjas kartu;

1.1.1.15. **Tiekėjas** – asmuo, kuris Specialiosiose sąlygose yra įvardytas kaip Tiekėjas, tiekiantis Specialiosiose sąlygose nurodytas Prekes;

1.1.1.16. **VPĮ** – Lietuvos Respublikos viešųjų pirkimų įstatymas.

1.1.1.17. Kitų Sutartyje didžiąja raide rašomų sąvokų reikšmės yra nurodytos Sutarties tekste.

1.1.1.18. Sutartyje neapibrėžtos sąvokos suprantamos ir aiškinamos taip, kaip jas apibrėžia VPĮ ir kiti įstatymai bei teisės aktai, galiojantys Sutarties sudarymo ir vykdymo metu.

1.1.1.19. Kitos Sutartyje vartojamos sąvokos ir terminai turi bendrinę reikšmę arba artimiausią Sutarties pobūdžiui specialiąją reikšmę, jei Sutartyje nėra nustatyta ir paaiškinta kitokia jų reikšmė.

**1.2.** **Sutarties aiškinimas**

1.2.1. Sutartis yra sudaryta ir turi būti aiškinama pagal Lietuvos Respublikos teisės aktus.

1.2.2. Jei Bendrosios sąlygos ir (ar) Specialiosios sąlygos prieštarauja VPĮ ir kitų teisės aktų reikalavimams, taikomos VPĮ ir kitų teisės aktų nuostatos.

1.2.3. Diena Sutartyje reiškia kalendorinę dieną.

1.2.4. Darbo diena Sutartyje reiškia bet kurią dieną, išskyrus šeštadienį, sekmadienį ir švenčių dienas Lietuvoje, nurodytas Lietuvos Respublikos darbo kodekse.

1.2.5. Terminai pagal Sutartį yra skaičiuojami metais, mėnesiais, savaitėmis, darbo dienomis, kalendorinėmis dienomis ir valandomis.

1.2.6. Kvalifikacija, rėmimasis kitų ūkio subjektų pajėgumais, Prekių apimtis, peržiūra suprantami taip, kaip nustatyta VPĮ bei jį įgyvendinančiuose teisės aktuose.

1.2.7. Jeigu Prekių perdavimo–priėmimo akto, kaip atskiro dokumento, reikalauti neprivaloma, Šalys susitaria, ir tai aiškiai nurodo Specialiosiose sąlygose, Prekių perdavimo–priėmimo aktu laikoma Sąskaita. Tais atvejais, kai išrašoma Sąskaita ir Prekių perdavimo–priėmimo aktas nepasirašomas, Sutarties nuostatos dėl Prekių perdavimo–priėmimo akto išrašymo taikomos ir Sąskaitos išrašymui.

1.2.8. Informuoti, pranešti, įspėti arba atsakyti reiškia pateikti informaciją, pranešimą, įspėjimą arba atsakymą Bendrosiose ir (ar) Specialiosiose sąlygose nustatyta tvarka.

1.2.9. Patvirtinti reiškia pateikti patvirtinimą raštu arba pasirašyti dokumentą be išlygų ar su išlygomis, išskyrus atvejus, kai asmuo, pasirašydamas dokumentą, nurodo, jog atsisako jį patvirtinti.

1.2.10. Jeigu Sutartyje nenurodyta kitaip, žodžiai, vartojami vienaskaitos forma taip pat reiškia ir daugiskaitą ir atvirkščiai, vienos giminės žodžiai apima ir kitos giminės atitinkamus žodžius, žodis asmuo reiškia tiek fizinius, tiek ir juridinius asmenis.

1.2.11. Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiais nurodyta reikšme.

1.2.12. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.

**1.3.** **Dokumentų viršenybė**

1.3.1. Sutartį sudarantys dokumentai turi būti suprantami kaip papildantys vienas kitą. Bet kokio Sutarties dokumentų sąlygų neatitikimo ar neaiškumo atveju, toks neatitikimas ar neaiškumas pašalinamas dokumentus aiškinant tokia eilės tvarka:

1.3.1.1. Techninė specifikacija;

1.3.1.2. Specialiosios sąlygos;

1.3.1.3. Bendrosios sąlygos;

1.3.1.4. Pirkimo dokumentai (išskyrus techninę specifikaciją);

1.3.1.5. Pasiūlymas;

1.3.1.6. Kiti Specialiosiose sąlygose išvardinti priedai.

1.3.2. Tuo atveju, kai Šalių Susitarimu yra keičiamos Sutarties sąlygos, naujai sutartos Sutarties sąlygos turi viršenybę prieš pakeistąsias.

1.3.3. Jeigu Šalys susitaria dėl Sutarties sąlygų arba priedo papildymo nauja sąlyga, neatitikimo ar neaiškumo atveju tokia sąlyga turi viršenybę atitinkamai kitų Sutarties sąlygų arba kitų to priedo sąlygų atžvilgiu.

**2.** **SUTARTIES DALYKAS**

2.1. Tiekėjas įsipareigoja Sutartyje nustatytomis sąlygomis ir tvarka perduoti Pirkėjui Prekes, atitinkančias Sutartyje nustatytus reikalavimus, o Pirkėjas įsipareigoja priimti Sutarties sąlygas atitinkančias ir tinkamai patiektas Prekes bei sumokėti Tiekėjui Sutartyje nurodytą kainą Sutartyje nustatytomis sąlygomis ir tvarka.

2.2. Šalys, vykdydamos Sutartį, įsipareigoja laikytis visų Sutarties vykdymui taikytinų įstatymų bei kitų teisės aktų reikalavimų. Šalis turi teisę reikalauti, kad kita Šalis įvykdytų visus įstatymų bei kitų teisės aktų reikalavimus, taikomus Sutarties vykdymui. Nė viena iš Sutarties sąlygų nereiškia ir negali būti aiškinama kaip Pirkėjo atsisakymas įstatymuose bei kituose teisės aktuose numatytų ir Sutartimi neaptartų Pirkėjo kitų teisių ir garantijų, susijusių su netinkamu Prekių tiekimu ar jų kokybe, arba kaip Tiekėjo atsisakymas įstatymuose bei kituose teisės aktuose numatytų ir Sutartimi neaptartų Tiekėjo kitų teisių ir garantijų dėl atlyginimo už Prekes gavimo.

2.3. Tiekėjas privalo užtikrinti, kad Prekės atitiktų techninės specifikacijos reikalavimus ir Tiekėjo pasiūlymo sąlygas, būtų kokybiškos, tiekiamos tinkamai ir laiku, laikantis Sutarties sąlygų taip, kad tai labiausiai atitiktų Pirkėjo interesus, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias.

**3.** **TIEKĖJAS IR KITI SUTARTIES VYKDYMUI PASITELKIAMI ASMENYS**

**3.1.** **Kvalifikacija ir kiti Tiekėjo pasiūlymu prisiimti įsipareigojimai**

3.1.1. Tiekėjas atsako už tai, kad visą Sutarties vykdymo laikotarpį Tiekėjas būtų kompetentingas, patikimas ir pajėgus (įskaitant ūkio subjektų, kurių pajėgumais remiasi Tiekėjas, pajėgumus) įvykdyti Sutarties reikalavimus:

3.1.1.1. turėtų teisę verstis ta veikla, kuri yra reikalinga Sutarčiai įvykdyti;

3.1.1.2. atitiktų tiekėjų kvalifikacijai pirkimo dokumentuose nustatytus Sutarties tinkamam vykdymui būtinus reikalavimus bei neturėtų pirkimo dokumentuose nustatytų pašalinimo pagrindų;

3.1.1.3. laikytųsi Tiekėjo pasiūlyme nurodytų įsipareigojimų, įskaitant, bet neapsiribojant – atitiktų pirkimo dokumentuose nustatytus kokybinių kriterijų reikšmes ir parametrus;

3.1.1.4. užtikrintų nustatytų kokybės vadybos sistemos ir (arba) aplinkos apsaugos vadybos sistemos standartų taikymą, jeigu to reikalaujama pirkimo dokumentuose, ir turėtų tą patvirtinančius dokumentus;

3.1.1.5. atitiktų nacionalinio saugumo interesus bei kilmės reikalavimus, jei tokie reikalavimai buvo numatyti pirkimo dokumentuose.

3.1.2. Tuo atveju, kai Tiekėjas yra jungtinės veiklos partneriai, jie Pirkėjui už Sutarties vykdymą atsako solidariai. Jeigu Tiekėjas remiasi ūkio subjektų pajėgumais, siekdamas atitikti finansinio ir ekonominio pajėgumo reikalavimus, Tiekėjas su tokiais ūkio subjektais už Sutarties vykdymą atsako solidariai (jeigu to buvo reikalaujama pirkimo dokumentuose).

3.1.3. Tiekėjas taip pat atsako už tai, kad Tiekėjas, Sutartį tiesiogiai vykdantys subtiekėjai ir specialistai atitiktų jiems įstatymų bei kitų teisės aktų ir (arba) pirkimo dokumentų nustatytus profesinės kvalifikacijos ir kitus reikalavimus bei turėtų teisę verstis ta veikla, kuriai jie pasitelkiami.

**3.2.** **Subtiekėjų bei specialistų pasitelkimas ir keitimas**

3.2.1. Tiekėjas įsipareigoja užtikrinti, kad Sutartį vykdys pirkime pasiūlyti ir kvalifikacijos bei kitus pirkimo dokumentuose nustatytus reikalavimus atitinkantys subtiekėjai ir (ar) specialistai. Šių asmenų veiksmai vykdant Sutartį Tiekėjui sukelia tokias pačias pasekmes ir atsakomybę, kaip jo paties veiksmai. Tiekėjas atsako už savo subtiekėjų ir specialistų veiksmus ar neveikimą.

3.2.2. Sutarties vykdymui pasitelkiami subtiekėjai ir (ar) specialistai (jeigu tokie pasitelkiami) nurodomi Specialiosiose sąlygose.

3.2.3. Tiekėjas turi teisę Sutarties vykdymui pasitelkti naujus, Specialiosiose sąlygose nenurodytus subtiekėjus, kurių pajėgumais nesirėmė pirkimo dokumentuose numatytiems kvalifikacijos reikalavimams pagrįsti. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Tiekėjas ne vėliau nei prieš 5 (penkias) darbo dienas informuotų apie minėtos informacijos pasikeitimus bei naujų subtiekėjų pasitelkimą visu Sutarties vykdymo metu. Pirkėjas (jeigu buvo taikoma pirkimo dokumentuose) turi patikrinti, ar nėra subtiekėjo pašalinimo pagrindų ir subtiekėjo atitiktį nacionalinio saugumo interesams ir kilmės reikalavimams. Jeigu subtiekėjo padėtis neatitinka bet vieno iš nurodytų reikalavimų, Pirkėjas reikalauja pakeisti šį subtiekėją reikalavimus atitinkančiu subtiekėju. Pirkėjas per 5 (penkias) darbo dienas raštu informuoja Tiekėją apie leidimą pasitelkti naują subtiekėją, kurio pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.

3.2.4. Tiekėjas gali keisti Sutartyje nurodytus subtiekėjus ir (ar) specialistus šiame Sutarties poskyryje nustatytais atvejais ir tvarka gavęs Pirkėjo rašytinį sutikimą.

3.2.5. Subtiekėjus, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, Tiekėjas gali keisti savo nuožiūra, apie tai raštu ne vėliau, kaip prieš 5 (penkias) darbo dienas informuodamas Pirkėją. Pirkėjas (jeigu buvo taikoma pirkimo dokumentuose) turi patikrinti, ar nėra subtiekėjo pašalinimo pagrindų ir subtiekėjo atitiktį nacionalinio saugumo interesams ir kilmės reikalavimams. Jeigu subtiekėjo padėtis neatitinka bet vieno iš nurodytų reikalavimų, Pirkėjas reikalauja pakeisti šį subtiekėją reikalavimus atitinkančiu subtiekėju. Pirkėjas per 5 (penkias) darbo dienas raštu informuoja Tiekėją apie leidimą pakeisti subtiekėją. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.

3.2.6. Subtiekėjas, kurio pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, gali būti keičiamas tik šiais atvejais:

3.2.6.1. kai subtiekėjui iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar kai įstatymuose ir kituose teisės aktuose nustatyta tvarka susidaro analogiška situacija;

3.2.6.2. kai subtiekėjas dėl objektyvių priežasčių (pavyzdžiui, subtiekėjui atsisakius dalyvauti Sutarties vykdyme, nutrūkus teisiniams santykiams su Tiekėju ir pan.) nebegali vykdyti visų ar dalies Sutartyje numatytų įsipareigojimų.

3.2.6.3. Naujas subtiekėjas, kuris keičiamas vietoje subtiekėjo, kurio pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus (toliau – naujas subtiekėjas), turi atitikti pirkimo dokumentuose nustatytus reikalavimus dėl pašalinimo pagrindų nebuvimo, keliamus kvalifikacijos reikalavimus, Tiekėjo pasiūlyme nurodytą keičiamo subtiekėjo kvalifikaciją pirkimo dokumentuose nustatytiems kokybiniams kriterijams pagrįsti ir nacionalinio saugumo interesus bei kilmės reikalavimus (jei taikoma).

3.2.7. Tiekėjo (ar subtiekėjų) specialistas, vykdysiantis Sutartį, gali būti pakeisti šiais atvejais:

3.2.7.1. Tiekėjo iniciatyva dėl objektyvių priežasčių (pavyzdžiui, atostogų, ligos, nutrūkus darbo santykiams ir pan.), pateikus duomenis apie numatomą naujai skirti specialistą bei jo kvalifikaciją ir atitiktį kitiems pirkimo dokumentuose keliamiems reikalavimams patvirtinančius dokumentus;

3.2.7.2. Pirkėjo iniciatyva, jei Pirkėjas turi pagrįstų įtarimų, kad Tiekėjo Sutarties vykdymui paskirtas specialistas nekompetentingas vykdyti nustatytas pareigas.

3.2.7.3. Naujas specialistas turi turėti ne žemesnę nei pirkimo dokumentuose specialistui keliamą kvalifikaciją, Tiekėjo pasiūlyme nurodytą keičiamo specialisto kvalifikaciją pirkimo dokumentuose nustatytiems kokybiniams kriterijams pagrįsti ir nacionalinio saugumo interesus bei kilmės reikalavimus, nurodytus pirkimo dokumentuose (jei taikoma).

3.2.8. Tiekėjas privalo ne vėliau nei prieš 5 (penkias) darbo dienas iki numatomo subtiekėjo, kurio pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, ar specialisto keitimo pateikti Pirkėjui argumentuotą rašytinį prašymą ir šiuos dokumentus:

3.2.8.1. prašymą pakeisti subtiekėją ar specialistą, paaiškinant keitimo aplinkybę. Pirkėjas pasilieka teisę paprašyti įrodymų, pagrindžiančių keitimo aplinkybę;

3.2.8.2. naujo subtiekėjo ar specialisto kvalifikaciją, pašalinimo pagrindų nebuvimą ir atitiktį nacionalinio saugumo interesams bei kilmės reikalavimams įrodančius dokumentus pagal Sutarties reikalavimus.

3.2.9. Pirkėjas, gavęs Tiekėjo prašymą su kitais Sutartyje nurodytais dokumentais, per 5 (penkias) darbo dienas įvertina keitimo galimybes ir raštu informuoja Tiekėją apie leidimą pakeisti subtiekėją ar specialistą. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.

3.2.10. Naujas subtiekėjas ar specialistas gali pradėti vykdyti jiems Tiekėjo pavestus įsipareigojimus pagal Sutartį ne anksčiau, nei bus pasirašytas Susitarimas.

3.2.11. Tiekėjas privalo pakeisti subtiekėją ar specialistą, jei paaiškėja, kad jis neatitinka jam pirkimo dokumentuose keliamų reikalavimų.

3.2.12. Jei Tiekėjas pakeičia esamą arba pasitelkia naują subtiekėją ar specialistą, negavęs Pirkėjo raštiško sutikimo, arba sutartinius įsipareigojimus pagal Sutartį vykdo subtiekėjai ar specialistai, neatitinkantys pirkimo dokumentuose nustatytų kvalifikacijos reikalavimų, reikalavimų dėl pašalinimo pagrindų nebuvimo, atitikties nacionalinio saugumo interesams bei kilmės reikalavimams (jei taikoma) ir Tiekėjo pasiūlyme nurodytų sąlygų pirkimo dokumentuose nustatytiems kokybiniams kriterijams pagrįsti (jei taikoma), Tiekėjui taikoma Specialiosiose sąlygose nustatyto dydžio bauda.

**3.3. Jungtinės veiklos partnerių keitimas**

3.3.1. Tiekėjas, vykdantis Sutartį jungtinės veiklos pagrindu, turi teisę atsisakyti jungtinės veiklos partnerio (toliau – partneris), jei dėl objektyvių ir pagrįstų aplinkybių partneris nebegali vykdyti Sutarties, įskaitant, bet neapsiribojant atvejais, kai partneris neatitinka VPĮ ar kitų teisės aktų nuostatų, kelia grėsmę nacionaliniam saugumui, partneriui pritaikytos tarptautinės sankcijos kaip jos suprantamos Lietuvos Respublikos tarptautinių sankcijų įstatyme (toliau – Sankcijų įstatymas), partnerio sunki finansinė būklė, lemianti Sutarties nevykdymą ir (ar) atsisakymą ją vykdyti ar atsirado kitos nenumatytos objektyvios priežastys, lemiančios partnerio pasitraukimą iš jungtinės veiklos sutarties.

3.3.2. Tiekėjas, vykdantis Sutartį jungtinės veiklos pagrindu, turi teisę pakeisti partnerį, jei dėl reorganizavimo, restruktūrizavimo ar bankroto procedūrų, pradinio partnerio teises ir pareigas visiškai arba iš dalies perima kitas partneris. Toks Tiekėjo pakeitimas negali lemti kitų esminių Sutarties pakeitimų ir taip negali būti siekiama išvengti VPĮ ir kitų teisės aktų taikymo.

3.3.3. Tiekėjas privalo ne vėliau nei prieš 10 (dešimt) darbo dienų iki numatomo partnerio keitimo arba atsisakymo pateikti Pirkėjui argumentuotą rašytinį prašymą ir šiuos dokumentus:

3.3.3.1. prašymą pakeisti Tiekėjo sudėtį ir įrodymus, pagrindžiančius bent vieną partnerio atsisakymo ar keitimo aplinkybę, nurodytą Sutartyje;

3.3.3.2. naujos jungtinės veiklos sutarties ar esamos jungtinės veiklos sutarties pakeitimo kopiją, kurioje, jeigu partneris pasitraukia, turi būti nurodyta, kad pasitraukiančiojo partnerio įsipareigojimus visa apimtimi perima pasiliekantis jungtinės veiklos partneris (toliau – pasiliekantysis partneris);

3.3.3.3. pasiliekančiojo ar naujai pasitelkiamo partnerio kvalifikaciją patvirtinančius dokumentus. Visais atvejais pasiliekančiojo partnerio ar naujai pasitelkto partnerio kvalifikacija turi būti ne žemesnė nei pasitraukiančiojo partnerio (atitinkanti pirkimo dokumentuose nustatytus kvalifikacijos reikalavimus, kuriuos atitiko pasitraukiantysis partneris, ir atitinkanti pasitraukiančiojo partnerio pasiūlyme nurodytą specialistų kvalifikaciją ir kitas sąlygas pirkimo dokumentuose nustatytiems kokybiniams kriterijams pagrįsti (jei taikoma). Jei pasitelkiamas naujas partneris, taip pat, vadovaujantis pirkimo dokumentuose nurodytais reikalavimais, pateikiami dokumentai, pagrindžiantys pasitelkiamo partnerio pašalinimo pagrindų nebuvimą ir atitiktį nacionalinio saugumo interesams bei kilmės reikalavimams (jei taikoma).

3.3.4. Pirkėjas, gavęs Tiekėjo prašymą su kitais Sutartyje nurodytais dokumentais, per 10 (dešimt) darbo dienų įvertina keitimo galimybes ir raštu informuoja Tiekėją apie Sutarties nutraukimą arba apie leidimą atsisakyti ar pakeisti partnerį. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.

**3.4.** **Susitarimai dėl tiesioginio atsiskaitymo su subtiekėjais**

3.4.1. Subtiekėjams pageidaujant, Pirkėjas su jais atsiskaitys tiesiogiai. Pirkėjas numato tiesioginio atsiskaitymo galimybę su Sutartyje nurodytais subtiekėjais tokiomis sąlygomis ir tvarka:

3.4.1.1. sudarius Sutartį, Tiekėjas ne vėliau negu Sutartis pradedama vykdyti, įsipareigoja Pirkėjui raštu pateikti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Tiekėjas informuotų apie minėtos informacijos pasikeitimus beinaujų subtiekėjų pasitelkimą visu Sutarties vykdymo metu;

3.4.1.2. Pirkėjas ne vėliau kaip per 3 (tris) darbo dienas nuo Bendrųjų sąlygų 3.4.1.1 punkte nurodytos informacijos gavimo dienos raštu informuoja subtiekėjus apie tiesioginio atsiskaitymo galimybę;

3.4.1.3. subtiekėjas, norėdamas pasinaudoti tokia galimybe, raštu pateikia prašymą Pirkėjui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Pirkėjo, Tiekėjo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Sutartyje ir subtiekimo sutartyje nustatytus reikalavimus;

3.4.1.4. tiesioginio atsiskaitymo su subtiekėjais galimybė nekeičia Tiekėjo atsakomybės dėl Sutarties įvykdymo.

**4.** **ŠALIŲ BENDRADARBIAVIMAS**

**4.1.** **Šalių bendradarbiavimo pareiga**

4.1.1. Vykdydamos Sutartį, Šalys privalo maksimaliai bendradarbiauti ir operatyviai keistis informacija, taip pat pateikti viena kitai rašytinius pranešimus nedelsiant apie tai, kad atsirado ar egzistuoja bet koks įvykis, sąlyga ar aplinkybė, kuri gali paveikti Sutarties vykdymą ar sąlygoti jos pažeidimą.

4.1.2. Šalys įsipareigoja užtikrinti, kad viena kitai teiks dokumentus ir (ar) kitą informaciją, kurie yra būtini Šalių tinkamam įsipareigojimų įvykdymui pagal Sutartį.

4.1.3. Jeigu Šalis susiduria su Sutarties vykdymo kliūtimi, ji turi nedelsdama, bet ne vėliau kaip per 5 (penkias) darbo dienas, įspėti kitą Šalį apie tokias kliūtis ir imtis visų nuo jos priklausančių protingų priemonių toms kliūtims pašalinti.

**4.2.** **Kontaktiniai asmenys**

4.2.1. Kiekviena iš Šalių Sutarties sudarymo metu privalo paskirti kontaktinį asmenį, atsakingą už Sutarties vykdymą (pavyzdžiui, Prekių priėmimą, užsakymų teikimą ir gavimą ir kt.), ir nurodyti jų kontaktinius duomenis Specialiosiose sąlygose.

4.2.2. Tuo atveju, kai Šalis nori atšaukti paskirtąjį kontaktinį asmenį ir paskirti kitą asmenį arba nori paskirti kitą asmenį laikinai vykdyti kontaktinio asmens funkcijas kontaktinio asmens laikino negalėjimo vykdyti savo funkcijas laikotarpiu, Šalis privalo iš anksto apie tai informuoti kitą Šalį ir pateikti kitai Šaliai tokio asmens kontaktinius duomenis: vardą, pavardę, el. paštą ir telefono numerį.

4.2.3. Tuo atveju, kai paaiškėja, kad Šalies kontaktinis asmuo laikinai negali vykdyti savo pareigų (dėl ligos, traumos ar kitų nenumatytų priežasčių), Šalis privalo nedelsdama, bet ne vėliau nei kitą darbo dieną, paskirti kitą kontaktinį asmenį laikinai vykdyti kontaktinio asmens funkcijas ir pranešti apie tai kitai Šaliai. Keičiant kontaktinių asmenų funkcijas atliekančius asmenis Susitarimas, vadovaujantis Bendrųjų sąlygų 20.5 punktu, nesudaromas.

**5.** **SUTARTIES VYKDYMO METU PATEIKIAMI DOKUMENTAI**

5.1. Jeigu Tiekėjas turi parengti ir (ar) pateikti Pirkėjui Prekių naudojimo instrukcijas, jos turi būti aiškios ir detalios, kad Pirkėjas, vadovaudamasis jomis, galėtų tinkamai naudoti patiektas Prekes.

5.2. Tuo atveju, kai pagal Sutartį turi būti vykdomi mokymai ir (arba) atliekami bandymai, Tiekėjas privalo perduoti Pirkėjui naudojimo instrukcijas prieš tokius mokymus ir (arba) bandymus, o po mokymų ir (arba) bandymų patikslinti ir papildyti naudojimo instrukcijas, atsižvelgdamas į mokymų ir (arba) bandymų eigą ir rezultatus.

5.3. Jei Prekių naudojimui būtiniems dokumentams reikalingas vertimas, su tuo susijusios išlaidos tenka Tiekėjui. Jei Tiekėjas Prekių naudojimui būtinus dokumentus verčia savarankiškai, jis atsako už šių dokumentų vertimo tikslumą.

**6.** **PREKIŲ TIEKIMO PABAIGA IR PREKIŲ PRIĖMIMAS**

**6.1.** **Prekių tiekimo pabaiga**

6.1.1. Prekių tiekimas laikomas užbaigtu, kai yra įvykdytos visos šios sąlygos:

6.1.1.1. Tiekėjas pristatė visas Prekes pagal Sutarties ir įstatymų bei kitų teisės aktų reikalavimus (ir kai suteiktos visos su Prekėmis susijusios paslaugos, jei to reikalaujama),

6.1.1.2. Tiekėjas perdavė Pirkėjui visą reikalingą dokumentaciją, įskaitant naudojimo instrukcijas ir garantijas (jei to reikalaujama),

6.1.1.3. Tiekėjas apmokė Pirkėjo personalą, kaip naudoti Prekes (jeigu to reikalaujama),

6.1.1.4. buvo įformintas Prekių perdavimo-priėmimo aktas ar Prekių perdavimo–priėmimo aktai, jei numatytas Prekių pristatymas dalimis, ar kitas Sutartyje numatytas dokumentas, nuo kurio pasirašymo laikoma, kad Prekės buvo priimtos,

6.1.1.5. Tiekėjas įvykdė kitas sąlygas, numatytas įstatymuose bei kituose teisės aktuose, Sutartyje ir pasiūlyme, kurios turi būti įvykdytos tam, kad būtų laikoma, jog Prekių tiekimas yra užbaigtas, ir pateikė Pirkėjui tai įrodančius dokumentus.

**6.2.** **Prekių perdavimas–priėmimas**

6.2.1. Tiekėjas privalo pristatyti ir perduoti Prekes Pirkėjui, o Pirkėjas privalo kokybiškas ir Sutarties bei įstatymų ir kitų teisės aktų reikalavimus atitinkančias Prekes priimti. Prekės pristatomos Specialiosiose sąlygose nurodytais terminais ir adresu, pristatymą iš anksto suderinus su Pirkėju.

6.2.2. Prekės perduodamos Šalims pasirašant Prekių perdavimo–priėmimo aktą, kuris pasirašomas 2 (dviem) vienodą teisinę galią turinčiais egzemplioriais (išskyrus atvejus, kai Prekių perdavimo–priėmimo aktas pasirašomas saugiu elektroniniu parašu), po vieną kiekvienai Šaliai. Jeigu Prekių perdavimo–priėmimo akto, kaip atskiro dokumento, reikalauti neprivaloma, Šalys susitaria, ir tai aiškiai nurodo Specialiosiose sąlygose, Prekių perdavimo–priėmimo aktu laikoma Sąskaita.

6.2.3. Tiekėjui pristačius Prekes, Pirkėjas atlieka jų patikrinimą ir privalo:

6.2.3.1. ne vėliau kaip per 5 (penkias) darbo dienas nuo faktinio Prekių perdavimo priimti Prekes, pasirašydamas Prekių perdavimo–priėmimo aktą; arba

6.2.3.2. priimti Prekes su išlygomis, pasirašydamas Prekių perdavimo–priėmimo aktą ir Prekių patikrinimo metu sudarytą defektų aktą, kuriame Pirkėjas privalo nurodyti per Prekių priėmimą pastebėtus Prekių ar pateikiamų Tiekėjo dokumentų trūkumus ir tų trūkumų pašalinimo tvarką (toliau – **Defektų aktas**); arba

6.2.3.3. atsisakyti priimti Prekes ar jų dalį ir įteikti (arba išsiųsti) Defektų aktą Tiekėjui dėl netinkamų Prekių ar jų dalies.

6.2.4. Prekių perdavimo–priėmimo akte turi būti nurodoma data, kada Tiekėjas pristatė visas Prekes (ar atitinkamą jų dalį, kai Sutartyje numatytas pristatymas dalimis) ir pateikė visus reikiamus dokumentus.

6.2.5. Prekes, neatitinkančias Sutarties, įstatymų bei kitų teisės aktų (jei taikoma) reikalavimų, Tiekėjas privalo atsiimti savo sąskaita per Pirkėjo Defektų akte nustatytą terminą, taip pat Pirkėjo reikalavimu atlyginti tokių Prekių saugojimo išlaidas.

6.2.6. Jeigu nustatoma Prekių trūkumų, kurie nereiškia neatitikimo Sutartyje nustatytiems reikalavimams, ir jų pašalinimas netrukdo Pirkėjui naudotis Prekėmis pagal paskirtį, Pirkėjas gali priimti Prekes su išlygomis, sudaryti Defektų aktą ir nustatyti protingus terminus Tiekėjui pašalinti Prekių trūkumus. Tiekėjas privalo pašalinti Prekių trūkumus per Pirkėjo nurodytus protingus terminus, vadovaudamasis Bendrųjų sąlygų 7.3 poskyriu „Prekių trūkumų šalinimas“. Jeigu Tiekėjas praleidžia Prekių trūkumų pašalinimo terminus, taikomos Bendrųjų sąlygų 7.4 poskyrio „Pirkėjo teisės, Tiekėjui nepašalinus Prekių trūkumų“ nuostatos.

6.2.7. Jeigu Pirkėjas per 5 (penkias) darbo dienas nepateikia (neišsiunčia) Tiekėjui Defektų akto, laikoma, kad Pirkėjas Prekes priėmė ir joms pretenzijų neturi.

6.2.8. Prekių praradimo ar sugadinimo ar atsitiktinio žuvimo rizika Pirkėjui iš Tiekėjo pereina nuo faktinio Prekių priėmimo momento.

6.2.9. Pirkėjas turi teisę naudotis Prekėmis tik po Prekių perdavimo-priėmimo akto pasirašymo.

6.2.10. Jeigu Tiekėjas Prekes pristatė per Specialiosiose sąlygose nustatytą Prekių pristatymo terminą, tačiau jos turi trūkumų ir Tiekėjas šių trūkumų neištaiso iki Specialiosiose sąlygose nurodyto Prekių pristatymo termino pabaigos, Tiekėjui iki tinkamų Prekių pristatymo dienos taikomos Specialiosiose sąlygose nurodyto dydžio netesybos.

**7.** **TIEKĖJO GARANTINIAI ĮSIPAREIGOJIMAI**

**7.1.** **Garantiniai terminai (jei taikoma)**

7.1.1. Prekėms taikomas teisės aktuose nustatytas ir (ar) gamintojo taikomas garantinis terminas, jeigu Techninėje specifikacijoje ar Specialiosiose sąlygose nėra nurodytas kitas garantinis terminas. Jeigu garantinis terminas nėra niekur nustatytas, Prekėms taikomas 24 (dvidešimt keturių) mėnesių garantinis terminas. Garantinis terminas pradedamas skaičiuoti nuo pristatytų Prekių perdavimo–priėmimo akto pasirašymo dienos.

7.1.2. Garantiniai terminai sustabdomi tiek laiko, kiek Pirkėjas negali tinkamai naudoti Prekių dėl nustatytų Prekių trūkumų, už kuriuos atsako Tiekėjas. Jeigu Pirkėjas dėl Prekių trūkumų negali naudoti tik apibrėžtos Prekių dalies, garantiniai terminai sustabdomi tik tokios dalies atžvilgiu.

7.1.3. Tiekėjas neatsako už Prekių trūkumus, kurie atsirado dėl Prekių normalaus susidėvėjimo, jų netinkamo naudojimo ar priežiūros arba Pirkėjo, jo personalo arba trečiųjų asmenų kaltės, su sąlyga, kad nėra Tiekėjo kaltės dėl tokių Prekių trūkumų, Prekių netinkamo naudojimo ar priežiūros.

**7.2.** **Pretenzijos dėl Prekių trūkumų**

7.2.1. Pirkėjas, per garantinius terminus nustatęs Prekių trūkumų, turi nedelsdamas, bet ne vėliau nei per 30 (trisdešimt) dienų ir ne vėliau nei iki garantinio termino pabaigos, pareikšti rašytinę pretenziją Tiekėjui ir nustatyti protingus terminus, jeigu jų nėra nustatyta Specialiosiose sąlygose, Prekių trūkumams pašalinti.

7.2.2. Tiekėjas privalo neatlygintinai pašalinti visus Prekių trūkumus, už kuriuos atsako Tiekėjas, per Pirkėjo pretenzijoje nustatytus protingus terminus, jeigu konkretūs terminai nėra nustatyti Specialiosiose sąlygose, kurie skaičiuojami nuo pretenzijos gavimo dienos.

7.2.3. Jei Tiekėjas nepripažįsta Prekių trūkumų, kiekviena iš Šalių gali kreiptis dėl nepriklausomos ekspertizės atlikimo. Jei Tiekėjas ilgiau nei 10 (dešimt) dienų nuo Pirkėjo kreipimosi neatsako / nepasitelkia nepriklausomo su Pirkėju suderinto (Pirkėjas negali nepagrįstai neduoti pritarimo Tiekėjui pasitelkti siūlomą ekspertą eksperto ginčui spręsti ar (ir) jei ginčas užtruko ilgiau nei 30 (trisdešimt) dienų nuo Pirkėjo pirmojo kreipimosi), tai Pirkėjas turi teisę savarankiškai kreiptis dėl ekspertizės atlikimo prieš tai suderinęs su Tiekėju nepriklausomo eksperto kandidatūrą. Tokiu atveju ekspertizės išlaidas padengia:

7.2.3.1. jei Prekės atitinka Sutartyje nurodytus reikalavimus – Pirkėjas;

7.2.3.2. jei Prekės neatitinka Sutartyje nurodytų reikalavimų – Tiekėjas.

**7.3.** **Prekių trūkumų šalinimas**

7.3.1. Tiekėjas privalo pašalinti Prekių trūkumus, sutaisydamas Prekes ar jų dalį arba pakeisdamas Prekę nauja Preke ar jos dalimi.

7.3.2. Pirkėjas privalo suteikti prieigą Tiekėjui atlikti Prekių trūkumų pašalinimą, kad Tiekėjas galėtų atlikti tai per nustatytus terminus. Jei Prekių trūkumai šalinami Prekių naudojimo vietoje, Pirkėjas ir Tiekėjas privalo susitarti dėl Prekių trūkumų šalinimo laiko.

7.3.3. Sutaisytoje Prekių dalyje pakartotinai nustačius Prekių trūkumų, Tiekėjas privalo pakeisti Prekes naujomis kokybiškomis Prekėmis, nebent Pirkėjas raštu sutiktų Prekes dar kartą taisyti.

7.3.4. Pašalinus Prekių trūkumus, garantinis terminas sutaisytajai Prekių daliai ar naujoms Prekėms vėl pradedamas skaičiuoti nuo tinkamai sutaisytų ar pakeistų Prekių (ar jų dalių) perdavimo Pirkėjui dienos.

7.3.5. Jeigu Prekių trūkumų šalinimas gali turėti įtakos Prekių funkcionalumui, Pirkėjas gali pareikalauti Tiekėjo pakartotinai atlikti bandymus, atliktus pagal Sutartį (jei tokie buvo numatyti). Pirkėjas privalo raštu pateikti Tiekėjui tokį reikalavimą per 30 (trisdešimt) dienų po Prekių trūkumų pašalinimo. Tokie bandymai atliekami pagal anksčiau atliktų bandymų sąlygas, išskyrus tai, kad jie visais atvejais turi būti atliekami Tiekėjo rizika ir sąskaita.

7.3.6. Tiekėjas, pašalinęs visus Prekių trūkumus, privalo apie tai informuoti Pirkėją.

7.3.7. Pirkėjas per 5 (penkias) darbo dienas po Tiekėjo pranešimo apie Prekių trūkumų pašalinimą gavimo privalo patikrinti trūkumus, nurodytus Defektų akte arba Pirkėjo pretenzijoje, ir raštu patvirtinti, kurie Prekių trūkumai buvo pašalinti.

**7.4.** **Pirkėjo teisės, Tiekėjui nepašalinus Prekių trūkumų**

7.4.1. Jeigu Tiekėjas atsisako pašalinti arba nepašalina Prekių trūkumų per Pirkėjo nustatytus protingus terminus, Pirkėjas turi teisę:

7.4.1.1. pašalinti Prekių trūkumus pats arba pasamdydamas trečiuosius asmenis, iš anksto apie tai informuodamas Tiekėją, ir pareikalauti Tiekėjo atlyginti Prekių ekspertizės bei Prekių trūkumų šalinimo išlaidas ir padengti patirtus nuostolius; arba

7.4.1.2. reikalauti sumažinti Tiekėjui mokėtiną sumą ir grąžinti dėl šios sumos sumažinimo susidariusią permoką per 30 (trisdešimt) dienų nuo Tiekėjui nustatyto termino pašalinti Prekių trūkumus pabaigos; arba

7.4.1.3. grąžinti Prekes Tiekėjui ir nemokėti už tokias Prekes ar reikalauti grąžinti už Prekes sumokėtą sumą bei nutraukti Sutartį.

7.4.2. Tiekėjui pagal Sutartį mokėtina suma sumažinama tiek, kiek sumažėja Prekių vertė Pirkėjui dėl Prekių trūkumų. Į Prekių vertės sumažėjimą, be kita ko, įskaičiuojamos Pirkėjo išlaidos Prekių trūkumų įvertinimui ir šalinimui, Prekių vertės sumažėjimas, Pirkėjo esamų ar būsimų išlaidų Prekių eksploatavimui padidėjimas (jeigu tokios išlaidos buvo vertinamos pirkimo metu).

7.4.3. Tiekėjas privalo patenkinti Pirkėjo pagal Bendrųjų sąlygų 7.4.4 punktą pareikštą piniginį reikalavimą per 30 (trisdešimt) dienų arba per ilgesnį Pirkėjo reikalavime nurodytą protingą terminą.

7.4.4. Už vėlavimą pašalinti Prekių trūkumus Pirkėjas privalo reikalauti Tiekėjo sumokėti Specialiosiose sąlygose nustatyto dydžio netesybas.

**8.** **PRISTATYMO TERMINAI**

**8.1.** **Pristatymo terminai ir Prekių tiekimo grafikas**

8.1.1. Tiekėjas privalo pristatyti Prekes ir suteikti susijusias paslaugas laikydamasis terminų, nurodytų Specialiosiose sąlygose.

**8.2.** **Netesybos už Prekių pristatymo vėlavimą**

8.2.1. Jeigu Tiekėjas praleidžia Prekių pristatymo ir paslaugų suteikimo terminus, nustatytus Specialiosiose sąlygose, Tiekėjui iki Prekių pristatymo datos taikomos Specialiosiose sąlygose nurodyto dydžio netesybos.

8.2.2. Tiekėjui praleidus Prekių dalies pristatymo terminą, netesybos skaičiuojamos nuo Prekių dalies pristatymo termino pabaigos (neįskaitytinai) iki Prekių dalies pristatymo datos (įskaitytinai), nustatytos pagal Prekių perdavimo–priėmimo aktus.

8.2.3. Jei Tiekėjui pagal šią Sutartį yra priskaičiuotos netesybos, Pirkėjo už Prekes mokėtina suma mažinama priskaičiuotų netesybų suma. Taip pat Pirkėjas turi teisę priskaičiuotas netesybas vienašališkai išskaičiuoti iš bet kokių Tiekėjui atliekamų mokėjimų teisės aktų nustatyta tvarka, pranešant Tiekėjui raštu apie tokių netesybų įskaitymą.

**9.** **PRIEVOLIŲ PAGAL SUTARTĮ ĮVYKDYMO UŽTIKRINIMO BŪDAI**

Šalių prievolių pagal Sutartį įvykdymas yra užtikrinamas Specialiųjų sąlygų 8 skyriuje nurodytais prievolių pagal Sutartį įvykdymo užtikrinimo būdais, Bendrųjų sąlygų 10 skyriuje nustatyta sutartinių įsipareigojimų įvykdymo užtikrinimo tvarka, Specialiųjų sąlygų 9 skyriuje nurodytomis netesybomis.

**10.** **SUTARTIES ĮVYKDYMO UŽTIKRINIMAS**

10.1. Šio skyriaus nuostatos taikomos tuomet, jei Specialiosiose sąlygose numatyta, kad tinkamam Sutarties įvykdymui užtikrinti Tiekėjas turi pateikti banko garantiją arba draudimo bendrovės laidavimo draudimo raštą arba kitą Specialiosiose sąlygose nurodytą sutartinių įsipareigojimų įvykdymo užtikrinimą.

10.2. Tiekėjas privalo pateikti Pirkėjui Specialiosiose sąlygose nurodytos rūšies ir dydžio Sutarties įvykdymo užtikrinimą – pirmo pareikalavimo banko garantiją arba draudimo bendrovės laidavimo draudimo raštą (kartu su draudimo bendrovės laidavimo draudimo raštu turi būti pateiktas ir pasirašytas draudimo liudijimas (polisas) bei dokumentas, įrodantis, kad draudimo įmoka už išduotą laidavimo draudimo raštą yra sumokėta), atitinkantį Bendrųjų sąlygų 10 skyriuje nurodytas sąlygas, per Specialiosiose sąlygose nustatytą terminą (toliau – **Sutarties įvykdymo užtikrinimas**).

10.3. Jei Tiekėjas nepateikia Pirkėjui Sutartyje nustatytos vertės Sutarties įvykdymo užtikrinimo per Sutartyje nustatytą terminą, laikoma, kad Tiekėjas atsisakė sudaryti Sutartį ir Pirkėjas turi teisę VPĮ nustatyta tvarka pasiūlyti sudaryti Sutartį kitam tiekėjui.

10.4. Prieš pateikdamas Sutarties įvykdymo užtikrinimą, Tiekėjas gali prašyti Pirkėjo patvirtinti, kad Pirkėjas sutinka priimti Tiekėjo siūlomą Sutarties įvykdymo užtikrinimą. Tokiu atveju, Pirkėjas privalo atsakyti Tiekėjui ne vėliau kaip per 3 (tris) darbo dienas nuo Tiekėjo prašymo gavimo dienos.

10.5. Sutarties įvykdymo užtikrinime bankas (draudimo bendrovė) privalo neatšaukiamai ir besąlygiškai įsipareigoti ne vėliau kaip per 15 (penkiolika) dienų nuo Pirkėjo raštiško pranešimo apie Tiekėjo Sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą gavimo dienos, sumokėti Pirkėjui Sutarties įvykdymo užtikrinime nurodytą sumą, pinigus pervedant į Pirkėjo sąskaitą.

10.6. Sutarties įvykdymo užtikrinime negali būti nurodyta, kad bankas (draudimo bendrovė) atsako tik už tiesioginių nuostolių atlyginimą. Bankas (draudimo bendrovė) neturi teisės reikalauti, kad Pirkėjas pagrįstų savo reikalavimą. Pirkėjas pranešime bankui (draudimo bendrovei) nurodo, kad Sutarties įvykdymo užtikrinimo suma jam priklauso dėl to, kad Tiekėjas iš dalies ar visiškai neįvykdė Sutarties ir (arba) ji buvo nutraukta dėl Tiekėjo kaltės. Pirkėjas neįsipareigoja įrodyti realiai patirtų nuostolių ir Tiekėjas, pasirašydamas Sutartį ir pateikdamas Sutarties įvykdymo užtikrinimą, patvirtina, kad Sutarties įvykdymo užtikrinimo suma laikytina minimaliais neįrodinėjamais Pirkėjo nuostoliais.

10.7. Sutarties įvykdymo užtikrinimas turi įsigalioti ne vėliau negu jo pateikimo Pirkėjui dieną.

10.8. Sutarties įvykdymo užtikrinimo suma turi būti nurodoma ir išmokama eurais.

10.9. Sutarties įvykdymo užtikrinimas turi būti surašytas lietuvių arba kita kalba (esant Pirkėjo prašymui, turi būti pateiktas vertimas į lietuvių kalbą).

10.10. Sutarties įvykdymo užtikrinime nurodytas jo galiojimo terminas turi būti ne trumpesnis nei Sutarties galiojimo terminas.

10.11. Jeigu Sutarties trukmė yra ilgesnė nei 1 (vieneri) metai, Tiekėjas turi teisę pateikti 1 (vienerius) metus galiojantį Sutarties įvykdymo užtikrinimą, tačiau privalo pratęsti Sutarties įvykdymo užtikrinimo terminą arba pateikti naują Sutarties įvykdymo užtikrinimą ne vėliau kaip prieš 10 (dešimt) darbo dienų iki Sutarties įvykdymo užtikrinimo galiojimo termino pabaigos.

10.12. Jeigu Sutartyje nustatytomis sąlygomis Prekių pristatymo terminas yra pratęsiamas arba nukeliamas dėl Sutarties sustabdymo arba pristatyti Prekes arba taisyti Prekių trūkumus yra vėluojama, Tiekėjas privalo užtikrinti Sutarties įvykdymo užtikrinimo galiojimą visą Sutarties galiojimo laikotarpį ir ne vėliau kaip iki Sutarties įvykdymo užtikrinimo galiojimo termino pabaigos privalo Pirkėjui pateikti naują arba pratęstą Sutarties įvykdymo užtikrinimą.

10.13. Tiekėjui laiku nepratęsus Sutarties įvykdymo užtikrinimo galiojimo termino arba nepateikus naujo Sutarties įvykdymo užtikrinimo, Pirkėjas turi teisę reikalauti Specialiosiose sąlygose nustatyto dydžio netesybų už kiekvieną pradelstą dieną.

10.14. Pirkėjas nepriima Sutarties įvykdymo užtikrinimo ir (ar) laiko jį negaliojančiu, ir (ar) kreipiasi į Tiekėją dėl naujo Sutarties įvykdymo užtikrinimo pateikimo Pirkėjui, o Tiekėjas privalo Sutarties įvykdymo užtikrinimą pateikti per trumpiausiai įmanomą terminą, jei Sutarties įvykdymo užtikrinimas neatitinka Sutartyje keliamų reikalavimų arba Pirkėjas turi informacijos, susijusios su Sutarties įvykdymo užtikrinimą išdavusio banko (draudimo bendrovės) veiklos sustabdymu arba galimu veiklos sustabdymu (įskaitant nemokumą, likvidavimą ar teisinės apsaugos taikymo procedūras).

10.15. Jei Tiekėjas pažeidžia Sutartimi nustatytus įsipareigojimus, dalinai ar visiškai įsipareigojimų nevykdo (ar juos vykdo ne pagal Sutarties sąlygas), Pirkėjas gali pasinaudoti Sutarties įvykdymo užtikrinimu. Tiekėjas, siekdamas toliau vykdyti Sutarties įsipareigojimus, privalo per 10 (dešimt) darbo dienų nuo pranešimo apie Sutarties įvykdymo užtikrinimo sumokėjimą Pirkėjui pranešimo gavimo dienos pateikti Pirkėjui naują Specialiosiose sąlygose nurodyto dydžio Sutarties įvykdymo užtikrinimą.

10.16. Pirkėjas gali pasinaudoti Sutarties įvykdymo užtikrinimu, esant bet kuriai iš žemiau nurodytų aplinkybių:

10.16.1. Tiekėjas neįvykdė, nevykdo arba netinkamai vykdo savo įsipareigojimus pagal Sutartį;

10.16.2. Tiekėjas per protingai nustatytą laikotarpį neįvykdo Pirkėjo nurodymo ištaisyti Prekių trūkumus;

10.16.3. jei dėl bet kokių Tiekėjo veiksmų (veikimo ar neveikimo) Pirkėjas patyrė nuostolius (įskaitant, bet neapribojant, papildomas išlaidas, negautas pajamas ar kitus tiesioginius ir netiesioginius nuostolius, delspinigius ir (arba) baudas (jei tai yra numatyta Specialiosiose sutarties sąlygose);

10.16.4. Tiekėjas be pateisinamos priežasties (ne Sutartyje nustatytais atvejais) vienašališkai nutraukia Sutartį.

**11.** **SUTARTIES KAINA IR JOS PERSKAIČIAVIMAS**

11.1. Sutarties kaina, kurią Pirkėjas privalo sumokėti Tiekėjui už faktiškai pristatytas Prekes pagal Sutarties sąlygas, įskaitant visus Susitarimus, yra apskaičiuojama, taikant kainos apskaičiavimo būdą ar būdus, nurodytus Specialiosiose sąlygose.

11.2. Pradinės sutarties vertė yra nurodyta Specialiosiose sąlygose.

11.3. Laikoma, kad į Sutarties kainą yra įtrauktos visos Tiekėjo išlaidos, susijusios su visų Prekių pristatymu, taip pat su tinkamu šioje Sutartyje numatytų kitų Tiekėjo įsipareigojimų įvykdymu, įskaitant draudimus, muitus ir kitokias išlaidas, Tiekėjo patirtas vykdant Sutartyje numatytus įsipareigojimus.

11.4. Sutarties kainos peržiūra atliekama Specialiosiose sąlygose nustatyta tvarka.

**12.** **ATSISKAITYMO TVARKA**

**12.1.** **Išankstinis mokėjimas (avansas) (jei taikoma)**

12.1.1. Bendrųjų sąlygų 12.1 poskyrio sąlygos taikomos tuo atveju, jei Specialiosiose sąlygose yra nurodyta, netesy

12.1.2. Pirkėjas sumoka Tiekėjui avansą – ne daugiau kaip Specialiosiose sąlygose nurodytas avanso dydis.

12.1.3. Jei Specialiosiose sąlygose to reikalaujama, Tiekėjas, norėdamas gauti avansą, kreipdamasis dėl avanso išmokėjimo, ne vėliau kaip per 10 (dešimt) darbo dienų nuo Sutarties įsigaliojimo dienos kartu su išankstinio mokėjimo sąskaita Pirkėjui turi pateikti avanso užtikrinimą – banko garantiją arba draudimo bendrovės laidavimo draudimo raštą arba kitą sutartinių įsipareigojimų įvykdymo užtikrinimą ne mažesnei kaip Specialiosiose sąlygose prašomo avanso dydžio sumai (toliau – **Avanso užtikrinimas**).

**Pastaba.** Kai Specialiosiose sąlygose nurodoma, kad Pirkėjas reikalauja pateikti kredito unijos išduotą Avanso užtikrinimą, šio poskyrio nuostatos taikomos pagal poreikį ir Pirkėjas gali nusimatyti papildomus reikalavimus Specialiosiose sąlygose tokio Avanso užtikrinimo pateikimui, atitinkančius įstatymų bei kitų teisės aktų nuostatas.

12.1.4. Prieš pateikdamas Avanso užtikrinimą, Tiekėjas gali prašyti Pirkėjo patvirtinti, kad Pirkėjas sutinka priimti Tiekėjo siūlomą Avanso užtikrinimą. Tokiu atveju, Pirkėjas privalo atsakyti Tiekėjui ne vėliau kaip per 5 (penkias) darbo dienas nuo Tiekėjo prašymo gavimo dienos.

12.1.5. Avanso užtikrinimu bankas (draudimo bendrovė) privalo neatšaukiamai ir besąlygiškai įsipareigoti ne vėliau kaip per 15 (penkiolika) dienų nuo Pirkėjo raštiško pranešimo apie Sutarties neįvykdymą ar Sutarties nutraukimą dėl Tiekėjo kaltės, sumokėti Pirkėjui sumą, neviršijančią išmokėto avanso sumos ir užtikrinimo sumos, pinigus pervedant į Pirkėjo sąskaitą.

12.1.6. Bankas (draudimo bendrovė) neturi teisės reikalauti, kad Pirkėjas pagrįstų savo reikalavimą. Pirkėjas pranešime bankui (draudimo bendrovei) nurodys, kad Avanso užtikrinimo suma jam priklauso dėl to, kad Tiekėjas iš dalies ar visiškai neįvykdė Sutarties sąlygų ir (arba) ji buvo nutraukta dėl Tiekėjo kaltės ir Tiekėjas negrąžino avanso.

12.1.7. Avanso užtikrinimo suma turi būti nurodoma ir išmokama eurais.

12.1.8. Avanso užtikrinimas turi būti surašytas lietuvių arba kita kalba (esant Pirkėjo prašymui, turi būti pateiktas vertimas į lietuvių kalbą).

12.1.9. Avanso užtikrinimas, neatitinkantis šiame Sutarties poskyryje nustatytų reikalavimų, nebus priimamas.

12.1.10. Jei Sutarties vykdymo metu Avanso užtikrinimą išdavęs bankas (draudimo bendrovė) negali įvykdyti savo įsipareigojimų, Pirkėjas gali raštu pareikalauti Tiekėjo per 10 (dešimt) darbo dienų pateikti naują Avanso užtikrinimą, tokiomis pačiomis sąlygomis kaip ir ankstesnysis.

12.1.11. Pirkėjas sumoka Tiekėjui avansą per Specialiosiose sąlygose numatytą terminą nuo išankstinio mokėjimo sąskaitos ir Avanso užtikrinimo (jei taikoma) gavimo dienos. Sumokėto avanso suma išskaitoma iš mokėtinos sumos.

12.1.12. Nutraukus Sutartį, Tiekėjas privalo grąžinti Pirkėjui gautą avansą per 5 (penkias) darbo dienas (jeigu dalis Prekių pristatyta, Pirkėjas jas yra priėmęs ir jomis gali naudotis pagal paskirtį – grąžinama ta avanso dalis, kuri viršija Pirkėjo priimtų Prekių kainą). Jei Tiekėjas negrąžina gauto avanso, Pirkėjas pasinaudoja Avanso užtikrinimu (jei taikoma). Tais atvejais, jei nebuvo taikytas Bendrųjų sąlygų 12.1.3 punktas, Tiekėjas turi sumokėti Specialiosiose sąlygose nurodyto dydžio netesybas, skaičiuojamas nuo grąžintinos avanso sumos už laikotarpį nuo avanso išmokėjimo iki jo grąžinimo.

**12.2.** **Mokėjimų tvarka**

12.2.1. Tiekėjas išrašo Sąskaitą tik Šalims pasirašius Prekių perdavimo–priėmimo aktą, jeigu kitaip nenumatyta Specialiosiose sąlygose:

12.2.1.1. elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – **Europos elektroninių sąskaitų faktūrų** **standartas**), Tiekėjas gali pateikti per informacinę sistemą „E. sąskaita“ (www.esaskaita.eu) arba per kitą savo pasirinktą informacinę sistemą;

12.2.1.2. Europos elektroninių sąskaitų faktūrų standarto neatitinkančią elektroninę sąskaitą faktūrą Tiekėjas privalo pateikti, naudodamasis informacinės sistemos „E. sąskaita“ priemonėmis (www.esaskaita.eu).

12.2.2. Pirkėjas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus VPĮ nustatytus išimtinius atvejus.

12.2.3. Išankstinio mokėjimo sąskaitas (jeigu Specialiosiose sąlygose yra numatytas avanso mokėjimas) Tiekėjas privalo pateikti šiame Sutarties poskyryje nustatyta tvarka.

12.2.4. Pirkėjas atlieka mokėjimus už Prekes Specialiosiose sąlygose nustatytais terminais.

12.2.5. Už mokėjimų pagal Sutartį vėlavimus, Pirkėjui taikomos netesybos Specialiosiose sąlygose nustatyta tvarka.

12.2.6. Jei Prekės pristatomos dalimis, aukščiau nurodyta atsiskaitymo tvarka galioja kiekvienai tokiai daliai, jei Specialiosiose sąlygose nenustatyta kitaip.

12.2.7. Jeigu Šalys sudaro trišalį susitarimą su subtiekėju, Pirkėjas privalo pervesti subtiekėjui mokėtiną sumą į subtiekėjo banko sąskaitą, nurodytą trišaliame susitarime, o likutį pervesti į Tiekėjo banko sąskaitą po to, kai pagal Sutarties ir trišalio susitarimo reikalavimus sudaromas pristatytų Prekių perdavimo–priėmimo aktas ir Tiekėjas pateikia Sąskaitą už Prekes Pirkėjui.

**12.3.** **Kiti atsiskaitymo klausimai**

12.3.1. Pirkėjas privalo pervesti mokėjimus Tiekėjui į Tiekėjo banko sąskaitą, nurodytą Specialiosiose sąlygose.

12.3.2. Pirkėjas turi teisę sumas, gautinas iš Tiekėjo, išskaityti iš mokėjimų Tiekėjui pagal Sutartį (vienašališkai daryti įskaitymus). Dėl šios priežasties Tiekėjas neturi teisės perleisti arba įkeisti reikalavimo teisių į gautinas pagal Sutartį sumas tretiesiems asmenims arba kitaip jomis disponuoti be Pirkėjo sutikimo.

12.3.3. Visi mokėjimai pagal Sutartį atliekami eurais.

12.3.4. Už pavėluotus mokėjimus pagal Sutartį mokančioji Šalis privalo sumokėti kitai Šaliai Specialiosiose sąlygose nurodyto dydžio netesybas.

**13.** **KONFIDENCIALI INFORMACIJA**

13.1. Šalys įsipareigoja laikytis konfidencialumo ir be kitos Šalies rašytinio sutikimo neatskleisti tos Šalies informacijos, nurodytos kaip konfidencialios, jokiems Šalies darbuotojams, su Šalimi susijusiems ar kitiems tretiesiems asmenims, kuriems nėra būtina šią informaciją naudoti jų darbo tikslais, išskyrus žemiau nurodytus atvejus.

13.2. Šalis turi teisę atskleisti kitos Šalies konfidencialią informaciją šiais atvejais:

13.2.1. konfidencialios informacijos atskleidimas yra būtinas tinkamam Šalies teisių ar pareigų pagal Sutartį įgyvendinimui – tačiau tokiu atveju informaciją galima atskleisti tik ta apimtimi, kiek tai yra reikalinga sutartinių teisių ar pareigų įgyvendinimui, ir tik tokiems tretiesiems asmenims, kuriems būtina, su sąlyga, kad konfidencialią informaciją gaunantys tretieji asmenys prisiima tokius pačius konfidencialumo įsipareigojimus, kokie yra nustatyti šioje Sutartyje. Jeigu tretieji asmenys atskleidžia konfidencialią informaciją, Šalis atsako už jų veiksmus kaip už savo;

13.2.2. konfidencialią informaciją yra būtina atskleisti pagal įstatymų bei kitų teisės aktų reikalavimus, įskaitant atvejus, kai to reikalauja viešojo administravimo subjektai, taip, kai jie apibrėžti Lietuvos Respublikos viešojo administravimo įstatyme.

13.3. Prieš atskleisdama konfidencialią informaciją, Šalis privalo informuoti kitą Šalį (tiek, kiek tai nedraudžiama pagal įstatymus bei kitus teisės aktus) apie būtinybę arba gautą viešojo administravimo subjekto reikalavimą atskleisti konfidencialią informaciją ir imtis protingų priemonių, siekdama užtikrinti atskleistos informacijos konfidencialumą.

13.4. Šalis atsako:

13.4.1. už bet kokį neteisėtą, įskaitant atsitiktinį, kitos Šalies konfidencialios informacijos ar bet kurios jos dalies atskleidimą ar perdavimą arba konfidencialios informacijos neteisėtą naudojimą;

13.4.2. už tai, kad nesiėmė visų protingų veiksmų, kad išsaugotų ir apsaugotų kitos Šalies konfidencialią informaciją ar bet kurią jos dalį, užkirstų kelią tolesniam jos neteisėtam atskleidimui, perdavimui ar naudojimui.

13.5. Šalis nepagrįstai atskleidusi kitos Šalies konfidencialią informaciją privalo sumokėti kitai Šaliai Specialiosiose sąlygose nurodyto dydžio baudą.

**14.** **ASMENS DUOMENŲ APSAUGA**

14.1. Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis.

14.2. Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

**15.** **INTELEKTINĖ NUOSAVYBĖ**

15.1. Intelektinė nuosavybė dėl licencijų nėra perduodama Pirkėjui.

15.2. Tiekėjas įsipareigoja atlyginti nuostolius Pirkėjui dėl bet kokių reikalavimų, kylančių dėl intelektinės nuosavybės teisių, įskaitant, bet neapsiribojant, dėl patento, prekių ženklo, pramoninio dizaino savininko (naudotojo) teisės (registruojamos arba ne), teisės, kylančios iš paraiškų bet kurioms minėtoms teisėms įregistruoti, autoriaus teisės, duomenų bazių gamintojų (sui generis) teisės, firmų, įmonių, organizacijų, verslo pavadinimų ar vardų savininkų ir kitos panašios teisės ar įsipareigojimai, nepriklausomai nuo to, ar jie registruoti Lietuvos Respublikoje, ar kitose šalyse, ar neregistruotini, kaip numatyta Sutartyje, išskyrus atvejus, kai toks pažeidimas atsiranda dėl Pirkėjo kaltės.

15.3. Tiekėjas neturi teisės be išankstinio rašytinio Pirkėjo sutikimo naudoti Pirkėjo simbolių, pavadinimo ir ženklo reklamoje, rinkodaroje, taip pat naudotis Pirkėjo sukurtais intelektiniais veiklos rezultatais. Pažeidus reikalavimą, Tiekėjui taikoma 1 (vieno) procento bauda nuo Sutarties kainos be PVM.

**16.** **PAREIŠKIMAI IR GARANTIJOS**

16.1. Kiekviena iš Šalių pareiškia ir garantuoja kitai Šaliai, kad:

16.1.1. yra teisėtai priimti ir galioja visi būtini sprendimai, gauti leidimai bei sutikimai, taip pat teisėtai atlikti ir galioja kiti teisiniai veiksmai, reikalingi Sutarties sudarymui, galiojimui ir vykdymui;

16.1.2. sudarydama Sutartį, Šalis neviršija savo kompetencijos ir nepažeidžia jai taikomų įstatymų bei kitų teisės aktų, teismo ar arbitražo teismo sprendimų, administracinių aktų, sutarčių ar kitų prievolių pagal taikomą privatinę teisę, viešąją teisę, Europos Sąjungos teisę arba tarptautinę teisę;

16.1.3. Šalies atstovas turi visus reikiamus įgaliojimus sudaryti ir įvykdyti Sutartį; Šalies atstovas, sudarydamas ir pasirašydamas Sutartį, nepažeidžia Šalies įstatų, nuostatų ir kitų vidaus dokumentų, Šalies valdymo ir kitų organų ir (ar) kreditorių teisių ir teisėtų interesų, sudarydamas Sutartį jis Šalies ir Šalies organų narių, kreditorių atžvilgiu veikia sąžiningai ir protingai;

16.1.4. Šalis įvertino visas aplinkybes, turinčias esminės reikšmės Sutarties sudarymui ir jos vykdymui; nė viena iš Sutartyje nurodytų sąlygų ir aplinkybių neturi neigiamos įtakos Šalies valiai sudaryti Sutartį tokiomis sąlygomis, kurios nurodytos Sutartyje, ir vykdyti iš Sutarties kylančius įsipareigojimus;

16.1.5. Sutartis sudaroma vadovaujantis sąžiningumo, protingumo, teisingumo ir Šalių lygiateisiškumo principais, nenaudojant apgaulės ar spaudimo. Šalys atskleidė viena kitai visą joms žinomą informaciją, turinčią esminės reikšmės Sutarties sudarymui ir jos vykdymui;

16.1.6. visi Šalies pareiškimai ir garantijos yra išsamūs ir nepalieka nutylėtų jokių aplinkybių, kurios darytų šiuos pareiškimus ar garantijas neteisingais.

16.2. Tiekėjas papildomai pareiškia ir garantuoja Pirkėjui, kad Tiekėjas, subtiekėjai, jungtinės veiklos partneriai ir specialistai turi galiojančius ir teisėtus visus įstatymuose bei kituose teisės aktuose numatytus leidimus, licencijas, atestatus, teisės pripažinimo dokumentus, reikalingus vykdant Sutartį.

16.3. Tiekėjas pareiškia, kad parduodamų Prekių disponavimo, valdymo ir naudojimosi teisės nėra apribotos ir jokie tretieji asmenys neturi pretenzijų į Sutartimi perduodamas Prekes (įkeitimai, areštai ar pan.).

**17.** **BENDRIEJI ATSAKOMYBĖS KLAUSIMAI**

17.1. Netesybų už vėlavimą ar pareigų pagal Sutartį pažeidimą sumokėjimas neatleidžia Šalies nuo Sutartyje numatytų jos pareigų vykdymo.

17.2. Netesybų sumokėjimas ir (ar) Sutarties įvykdymo užtikrinimo gavimas nepanaikina Šalies teisės reikalauti, kad kita Šalis kompensuotų jos patirtus nuostolius. Šioje Sutartyje nustatytos netesybos yra laikomos minimaliais, neįrodinėtinais Šalių nuostoliais. Kiekviena iš Šalių turi teisę gauti iš kitos Šalies nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, neviršijant Pradinės sutarties vertės be PVM, jei teisės aktai nenumato, kad privalo būti kompensuota didesnė suma. Šiame punkte numatytas atsakomybės ribojimas netaikomas, jei žala atsirado dėl konfidencialumo įsipareigojimų, asmens duomenų apsaugą reglamentuojančių teisės aktų ar intelektinės nuosavybės teisių pažeidimo.

17.3. Tuo atveju, jei paaiškėja, kad kuris nors iš šioje Sutartyje pateiktų pareiškimų ar garantijų buvo iš esmės neteisingas, melagingas ar klaidinantis, Šalis pažeidėja nukentėjusiai Šaliai privalo atlyginti visus nuostolius, kuriuos nukentėjusioji Šalis patyrė dėl tokio neteisingo, melagingo ar klaidinančio pareiškimo ar garantijos.

17.4. Šioje Sutartyje numatytos teisių gynybos priemonės neapriboja Šalių teisės pasinaudoti kitomis teisėtomis teisių gynybos priemonėmis.

17.5. Atsakomybės apribojimai pagal Sutartį netaikomi, kai žala padaroma tyčia arba dėl didelio neatsargumo, padaroma neturtinė žala, sužalojama sveikata ar atimama gyvybė, taip pat kai padaroma žala (nuostoliai) tretiesiems asmenims, įskaitant atvejus, jeigu vienos Šalies padarytą žalą tretiesiems asmenims atlygina kita Šalis.

17.6. Pasibaigus Sutarties galiojimui, Šalys neatleidžiamos nuo atsakomybės už Sutarties pažeidimą. Pasibaigus Sutarties galiojimui, Šalys nepraranda teisės reikalauti atlyginti dėl Sutarties nevykdymo patirtus nuostolius bei sumokėti netesybas.

**18.** **NENUGALIMA JĖGA (FORCE MAJEURE)**

18.1. Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:

18.1.1. dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo” patvirtintų taisyklių nuostatos;

18.1.2. dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.

18.2. Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 5 (penkias) dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas.

18.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

18.4. Jeigu nenugalimos jėgos (force majeure) aplinkybės tęsiasi ilgiau negu 1 (vieną) mėnesį nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai šaliai prieš 5 (penkias) darbo dienas. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams.

**19.** **SUTARTIES NUOSTATŲ NEGALIOJIMAS**

19.1. Jeigu kuri nors Sutarties nuostata yra arba tampa dalinai ar pilnai negaliojanti, Šalys privalo kuo skubiau sudaryti Susitarimą, ir juo pakeisti negaliojančią nuostatą kita nuostata, kuri, kiek tai yra įmanoma, turėtų tokį patį ekonominį ir teisinį efektą, kokio buvo siekta susitariant dėl negaliojančios Sutarties nuostatos. Tokia negaliojanti nuostata nedaro negaliojančiomis kitų Sutarties nuostatų, jeigu tai nepažeidžia įstatymų bei kitų teisės aktų ir galima daryti prielaidą, kad Sutartis būtų buvusi teisėtai sudaryta ir neįtraukus nuostatos, kuri yra negaliojanti.

19.2. Jeigu Specialiosiose sąlygose numatytas Bendrųjų sąlygų nuostatos pakeitimas yra arba tampa dalinai ar pilnai negaliojantis, negali būti taikoma tos Bendrųjų sąlygų nuostatos redakcija, buvusi iki pakeitimo. Tokiu atveju Šalys privalo veikti pagal Bendrųjų sąlygų 19.1 punktą.

**20.** **SUTARTIES PAKEITIMAI**

20.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir (ar) galimas vadovaujantis VPĮ nuostatomis.

20.2. Sutarties pakeitimai įforminami Šalims sudarant Susitarimą.

20.3. Šalis, inicijuojanti Susitarimą, privalo pateikti kitai Šaliai pranešimą dėl Sutarties pakeitimo bei pagrindimą dėl to, jog yra faktinis ir teisinis pagrindas sudaryti Susitarimą. Kita Šalis per 5 (penkias) darbo dienas (arba per kitą Šalių raštu sutartą terminą) privalo išanalizuoti ir įvertinti gautą informaciją, pateikti savo pastabas ir pasiūlymus, pagrįstus Sutarties arba imperatyviomis įstatymų bei kitų teisės aktų nuostatomis.

20.4. Susitarimai įsigalioja nuo jų sudarymo, jei Susitarime nenurodyta kitaip. Susitarimą Pirkėjas privalo paviešinti VPĮ 33 ir 86 straipsniuose nustatyta tvarka.

20.5. Specialiosiose sąlygose nurodytų duomenų apie kontaktinius asmenis bei rekvizitų pasikeitimas nelaikomas Sutarties pakeitimu (išskyrus Tiekėjo, jungtinės veiklos partnerio, subtiekėjo ar specialisto pakeitimą kitu asmeniu) ir Šalis turi pakeisti tuos duomenis vienašališkai, informuodama apie tai kitą Šalį. Bet kuriuo atveju Sutarties pakeitimu negali būti iš esmės keičiama Sutartis.

**21.** **SUTARTIES SUSTABDYMAS**

21.1. Nesant Tiekėjo kaltės ir esant aplinkybėms, kurių Tiekėjas negalėjo numatyti, dėl kurių Tiekėjas negali vykdyti savo sutartinių įsipareigojimų ir (arba) esant kitoms nenumatytoms aplinkybėms, Sutarties šalys turi teisę inicijuoti Prekių (jų dalies) tiekimo sustabdymą iki atitinkamų aplinkybių pasibaigimo.

21.2. Prekių (jų dalies) tiekimas gali būti stabdomas esant bent vienai iš šių aplinkybių:

21.2.1. esant Bendrųjų sąlygų 18 skyriuje numatytoms nenugalimos jėgos aplinkybėms, sutartinių įsipareigojimų vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami, kai minėtos aplinkybės nebetrukdo vykdyti Sutarties;

21.2.2. Pirkėjas Sutartyje nurodyta tvarka negali priimti Prekių (pavyzdžiui, nebaigta įrengti patalpa, kurioje turi būti įmontuojamos Prekės), o Tiekėjas dėl to negali vykdyti Sutarties;

21.2.3. dėl nenumatytų prekių, paslaugų ir (ar) darbų, susijusių su perkamu objektu, kurių poreikis paaiškėjo tik vykdant Sutartį;

21.2.4. ne dėl Pirkėjo kaltės vėluoja kitos Pirkėjo pirkimo sutarties, turinčios tiesioginės įtakos šiai Sutarčiai, vykdymas;

21.2.5. esant įrodymais pagrįstoms kliūtims ar trukdymams, sukeltiems Tiekėjui kitų trečiųjų asmenų ne dėl Tiekėjo ne laiku ar netinkamai pagal Sutarties sąlygas ir tvarką įvykdytų sutartinių įsipareigojimų;

21.2.6. pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui;

21.2.7. sutartinių įsipareigojimų stabdymo būtinybė atsirado dėl sustabdyto / perskirstyto / negauto ir panašiai Pirkėjo Prekių pirkimui skirto finansavimo arba finansavimo trūkumo;

21.2.8. dėl teisminių (arbitražinių) ginčų su Pirkėju ar trečiaisiais asmenimis, kurių dalykas yra tiesiogiai susijęs su Sutarties vykdymu.

21.3. Jei Prekių (jų dalies) tiekimo stabdymas atliekamas dėl Bendrųjų sąlygų 21.2 punkte nurodytų aplinkybių ir tęsiasi ne ilgiau kaip 3 (tris) mėnesius, toks stabdymas laikomas Sutarties keitimu joje numatytomis sąlygomis.

21.4. Jei Prekių (jų dalies) stabdymas vykdomas dėl kitų aplinkybių, nenurodytų Bendrųjų sąlygų 21.2 punkte ar (ir) Bendrųjų sąlygų 21.2 punkte nurodytos aplinkybės tęsiasi ilgiau nei 3 (tris) mėnesius ir (ar) nesilaikant šiame skyriuje nustatytos tvarkos, tai laikoma Sutarties keitimu, kuris turi būti atliekamas, vadovaujantis VPĮ nuostatomis.

21.5. Sutartinių įsipareigojimų vykdymas gali būti stabdomas tik Sutarties galiojimo laikotarpiu tokia tvarka:

21.5.1. Atsiradus aplinkybėms, dėl kurių Tiekėjas negali vykdyti sutartinių įsipareigojimų, Tiekėjas apie tai nedelsdamas privalo informuoti Pirkėją. Tiekėjo rašytiniame prašyme turi būti nurodyta stabdymo aplinkybė (Bendrųjų sąlygų 21.2 punktas) ir aplinkybės atsiradimą bei galimą terminą pagrindžiantys argumentai, objektyvūs faktai ir įrodymai. Pirkėjas, įvertinęs prašymą, ne vėliau kaip per 3 (tris) darbo dienas raštu informuoja Tiekėją apie priimtą sprendimą dėl sutartinių įsipareigojimų vykdymo stabdymo. Tiekėjui nepateikus konkrečių argumentų, faktų, pagrįstų įrodymais, Pirkėjas turi teisę raštu atsisakyti patvirtinti stabdymą.

21.5.2. Pirkėjui raštu informavus Tiekėją ir pateikus jam argumentuotą paaiškinimą, dėl kokių aplinkybių ir kuriam terminui yra būtina stabdyti sutartinių įsipareigojimų vykdymo terminą, Tiekėjas ne vėliau kaip per 3 (tris) darbo dienas raštu informuoja Pirkėją ir patvirtina, kad sutinka su stabdymu. Tiekėjas turi teisę prieštarauti sutartinių įsipareigojimų vykdymo stabdymui tik tuo atveju, jei Tiekėjas savo sąskaita ir jėgomis gali pašalinti atsiradusias aplinkybes, dėl kurių kilo būtinybė stabdyti sutartinių įsipareigojimų vykdymą.

21.5.3. Tiekėjas, gavęs Pirkėjo raštišką pranešimą apie stabdymą, privalo nedelsiant, bet ne vėliau kaip per 3 (tris) darbo dienas po patvirtinimo išsiuntimo Pirkėjui dienos, sustabdyti sutartinių įsipareigojimų vykdymą. Jei Sutartis sustabdyta, Šalys negali vykdyti jokių jiems pagal Sutartį priskirtų įsipareigojimų.

21.6. Šalys sutartinių įsipareigojimų vykdymo stabdymą įformina rašytiniu susitarimu, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą, ir patvirtina Šalių įgaliotų atstovų parašais. Tokie susitarimai yra neatskiriama Sutarties dalis.

21.7. Sutartinių įsipareigojimų vykdymas stabdomas ne ilgesniam kaip konkrečios, pagrįstos aplinkybės egzistavimo laikotarpiui.

21.8. Šalys susitaria, kad sutartinių įsipareigojimų vykdymo sustabdymo terminas į Sutarties vykdymo terminą nėra įskaičiuojamas, jo metu sutartiniai įsipareigojimai nevykdomi ir už šį periodą Pirkėjas Tiekėjui nemoka jokių mokėjimų, baudų ar prastovų.

21.9. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms arba Šalių susitarime nurodytam terminui, priklausomai nuo to, kuris įvyksta anksčiau.

21.10. Atnaujinus Sutarties vykdymą, neįvykdytų prievolių (jų dalies) įvykdymo terminai ir Sutarties galiojimas nukeliami tokiam terminui, kiek buvo likę laiko jų įvykdymui (Sutarties galiojimui) jų sustabdymo metu.

21.11. Jei sutartinių įsipareigojimų vykdymas buvo sustabdytas ilgesniam nei 3 (trijų) mėnesių laikotarpiui, praėjus šiam terminui, viena Šalis gali rašytiniu pranešimu kitos Šalies pareikalauti atnaujinti Sutarties vykdymą. Šaliai be pagrįstų aplinkybių neatnaujinus Sutarties vykdymo per 10 (dešimt) dienų nuo atitinkamo kreipimosi, kita Šalis gali nutraukti Sutartį, apie tai įspėjusi kitą Šalį prieš 10 (dešimt) dienų.

**22.** **SUTARTIES NUTRAUKIMAS**

Sutartis gali būti nutraukiama VPĮ 90 straipsnyje ir Sutartyje numatytais atvejais, įskaitant galimybę nutraukti Sutartį Šalių susitarimu.

**22.1.** **Pretenzijos dėl Sutarties pažeidimų**

22.1.1. Jeigu Šalis pažeidžia Sutartį arba įstatymus bei kitus teisės aktus, kita Šalis turi teisę pareikšti jai rašytinę pretenziją, nurodyti, kokią Sutarties ar įstatymų bei kitų teisės aktų nuostatą ir kokiu būdu priešinga Šalis pažeidė bei nustatyti protingą terminą ištaisyti pažeidimą.

22.1.2. Pretenziją gavusi Šalis privalo nedelsdama, bet ne vėliau nei per 5 (penkias) darbo dienas, atsakyti į pretenziją ir nurodyti, kokių priemonių imsis siekdama ištaisyti pažeidimą per pretenzijoje nustatytą terminą arba motyvuotai pasiūlyti kitą pagrįstą terminą.Tiekėjo teisė siūlyti kitą terminą nelaikoma Pirkėjo pareiga tą terminą priimti. Pretenziją gavusios Šalies pasiūlytasis terminas pakeičia terminą, nurodytą pretenzijoje, tik jeigu kita Šalis jį patvirtina.

**22.2.** **Sutarties nutraukimas Pirkėjo iniciatyva**

22.2.1. Pirkėjas  vienašališkai nutraukia Sutartį, įspėjęs Tiekėją raštu prieš ne trumpesnį nei 5 (penkių) dienų terminą, jeigu Tiekėjas padaro esminį Sutarties pažeidimą, nurodytą Specialiosiose sąlygose. Pirkėjas taip pat turi teisę nutraukti Sutartį, jeigu Tiekėjas padaro Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civiliniame kodekse, ir, gavęs Pirkėjo pretenziją, per pretenzijoje nurodytą terminą neištaiso pažeidimo.

22.2.2. Pirkėjas turi teisę vienašališkai nutraukti Sutartį ar jos dalį raštu įspėjęs Tiekėją prieš ne trumpesnį nei 10 (dešimties) dienų terminą, jeigu:

22.2.2.1. Tiekėjui yra iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar susidaroįstatymuose ir kituose teisės aktuose nustatyta tvarka analogiška situacija;

22.2.2.2. Tiekėjo padėtis pasikeičia ir jis atitinka pirkimo dokumentuose nustatytą pašalinimo pagrindą, kuris taikomas ir Sutarties galiojimo metu;

22.2.2.3. pasikeičia teisės aktai, susiję su Sutarties objektu, Sutarties vykdymu, ar su Pirkėjo vykdoma veikla, kuriai buvo sudaryta Sutartis, ir dėl tokių pakeitimų Pirkėjas nusprendžia nutraukti Sutartį;

22.2.2.4. Pirkėjas nusprendžia nebevykdyti veiklos, kurios vykdymui Sutartimi įsigyjamos Prekės ir Sutarties poreikis išnyksta;

22.2.2.5. Pirkėjo valdymo organas priima sprendimą, dėl kurio Sutarties poreikis išnyksta;

22.2.2.6. pasikeičia (pablogėja) Pirkėjo finansinė padėtis ar Pirkėjas negauna / netenka finansavimo ir dėl šios priežasties nusprendžia nutraukti Sutartį;

22.2.2.7. keičiasi Pirkėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui arba Sutarties poreikiui;

22.2.2.8. nebelieka perkamų Prekių poreikio;

22.2.2.9. Pirkėjas iš pirkimų priežiūrą atliekančių institucijų gauna nurodymą / rekomendaciją nutraukti Sutartį;

22.2.2.10. Tiekėjas vėluoja pateikti Sutarties įvykdymo užtikrinimo pratęsimą ilgiau kaip 10 (dešimt) darbo dienų nuo paskutinio Sutarties įvykdymo užtikrinimo galiojimo termino pabaigos arba atsisako jį pateikti;

22.2.2.11. Tiekėjas atsisako pašalinti arba nepašalina Prekių trūkumų per Pirkėjo nustatytus protingus terminus;

22.2.2.12. Tiekėjas pažeidžia Sutartį arba įstatymus bei kitus teisės aktus ir per Pirkėjo rašytinėje pretenzijoje nurodytą terminą neištaiso pažeidimo.

22.2.3. Sutartis laikoma niekine ir negaliojančia, jei nustatoma, kad Sutarties vykdymas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose (bent vienai iš taikomų sankcijų). Sutarties negaliojimo momentas nustatomas vadovaujantis minėtu įstatymu.

22.2.4. Pirkėjas nedelsiant, bet ne vėliau kaip per 5 (penkias) dienas, vienašališkai nutraukia Sutartį arba sustabdo jos vykdymą privalomų tarptautinių sankcijų, kaip tai apibrėžta Sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose, įgyvendinimo laikotarpiui, apie tai įspėjęs Tiekėją raštu, jei Sutartis įsigaliojo iki šių tarptautinių sankcijų Lietuvos Respublikoje įgyvendinimo nustatymo. Draudžiama prisiimti naujas prievoles pagal Sutartį, kurių vykdymas prieštarautų Lietuvos Respublikoje įgyvendinamoms tarptautinėms sankcijoms.

22.2.5. Jei Sutartis nutraukiama Tiekėjui iš esmės pažeidus Sutartį ar Tiekėjui nepagrįstai nutraukus Sutarties vykdymą ne Sutartyje nustatyta tvarka, ir jeigu Specialiosiose sąlygose nėra numatyta, kad tinkamas Sutarties įvykdymas yra užtikrinamas Sutarties įvykdymo užtikrinimu, Tiekėjas įsipareigoja sumokėti Pirkėjui Specialiosiose sąlygose nurodyto dydžio baudą ir atlyginti nuostolius, susijusius su Sutarties nutraukimu. Jeigu Specialiosiose sąlygose yra numatyta, kad tinkamas Sutarties įvykdymas yra užtikrinamas Sutarties įvykdymo užtikrinimu, Tiekėjas įsipareigoja Pirkėjui sumokėti likusią dalį Specialiosiose sąlygose nurodyto dydžio baudos ir atlyginti nuostolius, susijusius su Sutarties nutraukimu, kiek jų nepadengia Sutarties įvykdymo užtikrinimas. Pirkėjui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.

22.2.6. Pirkėjas turi teisę vienašališkai nutraukti Sutartį ir kitais Specialiosiose sąlygose (jei taikoma) ir įstatymuose bei kituose teisės aktuose įtvirtintais atvejais.

22.2.7. Sutartis laikoma nutraukta kitą dieną po to, kai pasibaigia įspėjimo apie Sutarties nutraukimą terminas.

22.2.8. Tais atvejais, kai Tiekėjas pašalina pažeidimą ar išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Tiekėjas informuoja Pirkėją apie pašalintą pažeidimą ar išnykusias aplinkybes, dėl kurių buvo inicijuota Sutarties nutraukimo procedūra.

**22.3.** **Sutarties nutraukimas Tiekėjo iniciatyva**

22.3.1. Tiekėjas turi teisę vienašališkai nutraukti Sutartį, įspėjęs Pirkėją raštu prieš ne trumpesnį nei 30 (trisdešimties) dienų terminą, jeigu Pirkėjas pažeidžia atsiskaitymo su Tiekėju terminus (išskyrus atvejus, kai Pirkėjas naudojasi savo teise sulaikyti mokėjimus), ir Pirkėjo skola Tiekėjui viršija 20 (dvidešimt) proc. Pradinės sutarties vertės be PVM ir Pirkėjas, gavęs Tiekėjo pretenziją, per 30 (trisdešimt) dienų nesumoka Tiekėjui mokėtinų sumų.

22.3.2. Tiekėjas turi teisę vienašališkai nutraukti Sutartį, įspėjęs Pirkėją raštu prieš ne trumpesnį nei 10 (dešimties) dienų terminą, jeigu:

22.3.2.1. Pirkėjui yra iškelta bankroto byla, pradėtas procesas dėl bankroto ne teismo tvarka, jis tampa nemokus arba yra nemokumo tikimybė, Pirkėjas sustabdo veiklą, arba įstatymuose ir kituose teisės aktuose numatyta tvarka susidaro analogiška situacija;

22.3.2.2. Pirkėjas pažeidžia Sutartį arba įstatymus bei kitus teisės aktus ir per Tiekėjo rašytinėje pretenzijoje nurodytą terminą neištaiso pažeidimo, išskyrus Bendrųjų sąlygų 22.3.1 punkte nustatytą atvejį.

22.3.3. Jeigu Bendrųjų sąlygų 22.3.1 punkte nurodytos aplinkybės yra susijusios tik su atskira dalimi arba atskiru Susitarimu, Tiekėjas turi teisę nutraukti Sutartį tik tos dalies atžvilgiu arba nutraukti tik tokį Susitarimą.

22.3.4. Tiekėjas turi teisę vienašališkai nutraukti Sutartį ir kitais įstatymuose bei kituose teisės aktuose įtvirtintais atvejais.

22.3.5. Jei Sutartis nutraukiama Pirkėjui iš esmės pažeidus Sutartį ar Pirkėjui nepagrįstai nutraukus Sutarties vykdymą ne Sutartyje nustatyta tvarka, Pirkėjas įsipareigoja sumokėti Tiekėjui Specialiosiose sąlygose nurodyto dydžio baudą ir atlyginti nuostolius, susijusius su Sutarties nutraukimu.

22.3.6. Sutartis laikoma nutraukta kitą dieną po to, kai pasibaigia įspėjimo apie Sutarties nutraukimą terminas.

22.3.7. Tais atvejais, kai per įspėjimo apie Sutarties nutraukimą terminą Pirkėjas pašalina pažeidimą arba išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Pirkėjas informuoja apie pašalintą pažeidimą arba išnykusias aplinkybes, dėl kurių buvo inicijuota Sutarties nutraukimo procedūra, Tiekėją.

**22.4.** **Šalių teisės ir pareigos Sutarties nutraukimo atveju**

22.4.1. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų, kurios pagal savo esmę lieka galioti ir po Sutarties nutraukimo, galiojimui.

22.4.2. Nutraukus Sutartį, Šalys privalo:

22.4.2.1. įsitikinti, jog iki Sutarties nutraukimo dienos pristatytos Prekės ir kiti atlikti veiksmai atitinka Sutarties reikalavimus ir Šalys dėl to viena kitai nebereikš pretenzijų;

22.4.2.2. atsiskaityti už iki Sutarties nutraukimo pristatytas Prekes, atitinkančias Sutarties reikalavimus;

22.4.2.3. per 10 (dešimt) dienų nuo pranešimo apie Sutarties nutraukimą gavimo dienos ar Susitarimo dėl Sutarties nutraukimo sudarymo dienosperduoti viena kitai visus dokumentus, kuriuos buvo būtina perduoti pagal Sutarties nuostatas.

**23.** **PREKIŲ MODELIO AR GAMINTOJO KEITIMAS**

23.1. Tiekėjas turi teisę keisti Prekių modelį ar gamintoją, jei yra visos toliau nurodytos sąlygos:

23.1.1. jei Tiekėjo pasiūlyme nurodytos Prekės nebegaminamos ar iš esmės sutriko jų tiekimas ir gautas gamintojo patvirtinimas ir (ar) Prekės, jų gamintojas kelia grėsmę nacionaliniam saugumui ir (ar) Prekių tiekimas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įstatyme ir (ar) Prekės, jų sudedamosios dalys ar (ir) gamintojas neatitinka VPĮ 45 straipsnio 21 dalies nuostatų;

23.1.2. jei keičiamos Prekės visiškai atitinka visus pirkimo dokumentų reikalavimus, yra ne prastesnės, o lygiavertės ar geresnės kokybės nei Tiekėjo pasiūlyme nurodytos Prekės ir Tiekėjas pateikia tai patvirtinančius dokumentus. Jeigu pirkimo procedūrų metu Tiekėjas buvo pateikęs Prekių pavyzdžius, pristatomos Prekės turi būti ne prastesnės kokybės nei pateikti pavyzdžiai;

23.1.3. jei Tiekėjas, ne vėliau kaip prieš 10 (dešimt) dienų iki numatomo Prekių keitimo, pateikė Pirkėjui rašytinį prašymą su keitimą pagrindžiančiais dokumentais bei gavo Pirkėjo rašytinį sutikimą. Pirkėjas turi teisę nesutikti su Prekės keitimu ir turi teisę nutraukti Sutartį, jei Tiekėjas nepateikė įrodymų ar jų pateikimas nepagrindžia keičiamos Prekės atitikimo pirkimo dokumentams ir lygiavertiškumo ar geresnės kokybės nei šiuo metu tiekiamos Prekės;

23.1.4. Šalys sudarė rašytinį susitarimą prie Sutarties dėl Prekių keitimo.

23.2. Šiame Bendrųjų sąlygų skyriuje nurodytu atveju Prekės turi būti pristatytos už ne didesnę nei pasiūlyme nurodytą kainą.

**24.** **BENDRAVIMO TVARKA IR KALBA**

24.1. Sutartis sudaroma lietuvių kalba. Jeigu Sutartis ar kuris nors ją sudarantis dokumentas sudaromas kita kalba arba išverčiamas į kitą kalbą, visais atvejais autentišku laikomas tik lietuvių kalba parengtas Sutarties tekstas (jei yra neatitikimų, pirmenybė teikiama lietuvių kalba parengtam tekstui).

24.2. Jeigu Šalis praneša kitai Šaliai apie savo naujus kontaktinius duomenis, tai po to, kai kita Šalis gauna tokį pranešimą, ji visus remiantis Sutartimi siunčiamus pranešimus ir informaciją turi siųsti pagal naujuosius kontaktinius duomenis. Jei Šalis nepraneša apie kontaktinių duomenų pasikeitimą arba kol kita Šalis negauna tokio pranešimo, pranešimo išsiuntimas pagal paskutinius Šaliai žinomus kontaktinius duomenis laikomas tinkamu.

24.3. Jeigu pranešimas yra įteikiamas asmeniškai arba siunčiamas paštu ar per kurjerį, jis turi būti įteikiamas pasirašytinai ir laikomas gautu gavimo patvirtinime nurodytą dieną.

24.4. Jeigu pranešimas siunčiamas el. paštu, laikoma, kad Šalis jį gavo kitą darbo dieną.

24.5. Jeigu pranešimas siunčiamas keliais skirtingais būdais, laikoma, kad gavėjas jį gavo tada, kai jis gavo pirmesnįjį pranešimą.

**25.** **PRETENZIJOS IR GINČŲ SPRENDIMAS**

25.1. Bet kokie ginčai, nesutarimai ar reikalavimai, kylantys iš Sutarties arba susiję su Sutartimi, jos pažeidimu, nutraukimu ar galiojimu, visų pirma privalo būti sprendžiami derybomis tarp Šalių vadovų arba jų įgaliotų asmenų.

25.2. Jeigu Šalys neišsprendžia ginčo derybų būdu tuomet toks ginčas, nesutarimas ar reikalavimas, kylantis iš šios Sutarties arba susijęs su ja ar jos pažeidimu, nutraukimu arba negaliojimu, yra galutinai sprendžiamas Lietuvos Respublikos teismuose Lietuvos Respublikos įstatymuose nustatyta tvarka.

25.3. Kilę ginčai nesudaro pagrindo Šalims atsisakyti vykdyti savo prievoles pagal Sutartį.

**PREKIŲ PIRKIMO-PARDAVIMO SUTARTIES SPECIALIOSIOS SĄLYGOS**

|  |  |  |  |
| --- | --- | --- | --- |
| **Sutarties pavadinimas** |  | | |
| **Sutarties data** |  | **Sutarties numeris** |  |

|  |  |  |
| --- | --- | --- |
| **1. SUTARTIES ŠALYS** | | |
| **1.1. Pirkėjas** | 1.1.1. Pavadinimas | Nacionalinė švietimo agentūra |
| 1.1.2. Juridinio asmens kodas | 305238040 |
| 1.1.3. Adresas | K. Kalinausko g. 7, LT-03107 Vilnius |
| 1.1.4. PVM mokėtojo kodas | Ne PVM mokėtojas |
| 1.1.5. Atsiskaitomoji sąskaita | LT58 7300 0101 5582 1461 |
| 1.1.6. Bankas, banko kodas | Bankas „Swedbank” AB, Banko kodas 73000 |
| 1.1.7. Telefonas | +370 658 18504 |
| 1.1.8. El. paštas | info@nsa.smm.lt |
| 1.1.9. Šalies atstovas | Direktoriaus pavaduotoja Asta Ranonytė |
| 1.1.10. Atstovavimo pagrindas | Lietuvos Respublikos švietimo, mokslo ir sporto ministro 2024 m. kovo 21 d. įsakymas Nr.V-327 |
| **1.2. Tiekėjas** | 1.2.1. Pavadinimas | UAB „Tilde informacinės technologijos“ |
| 1.2.2. Juridinio asmens kodas | 111687721 |
| 1.2.3. Adresas | J. Jasinskio g.12, LT-01112, Vilnius |
| 1.2.4. PVM mokėtojo kodas | LT116877219 |
| 1.2.5. Atsiskaitomoji sąskaita | LT35 7044 0600 0140 6356 |
| 1.2.6. Bankas, banko kodas | AB SEB bankas, Banko kodas: 70440 |
| 1.2.7. Telefonas | +370 5 2740373 |
| 1.2.8. El. paštas | info@tilde.lt |
| 1.2.9. Šalies atstovas | Direktorė Renata Špukienė |
| 1.2.10. Atstovavimo pagrindas | Įmonės įstatai |

|  |  |  |
| --- | --- | --- |
| **2. ATSAKINGI ASMENYS** | | |
| **2.1. Pirkėjo kontaktinis (-iai) asmuo (-ys), atsakingas (-i) už Sutarties vykdymą, Prekių priėmimą, Sąskaitų per informacinę sistemą „E. sąskaita“ priėmimą** | | Projekto „Skaitmeninė švietimo transformacija („EdTech“)“ Technologijų vadovė Asta Urmanavičienė, el. paštas Asta.Urmanaviciene@nsa.smm.lt |
| **2.2. Tiekėjo kontaktinis (-iai) asmuo (-ys), atsakingas (-i) už Sutarties vykdymą** | | Verslo vystymo vadovas Giedrius Karauskas, tel.: +370 5 2740373, el. paštas: giedrius.karauskas@tilde.lt. |
| **3. SUTARTIES DALYKAS** | | |
| **3.1. Sutarties dalykas** | | Tiekėjas įsipareigoja Sutartyje numatytomis sąlygomis perduoti Pirkėjui *Prekę (-es)* išmaniojo pokalbių roboto licencijos įsigijimo, įdiegimo, pritaikymo ir garantinės priežiūros paslaugos (toliau – Prekė (-ės)).  Išsamus Prekės (-ių) aprašymas ir kiti reikalavimai tiekiamai (-oms) Prekei (-ėms) nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“. |
| **3.2. Informacija apie Europos Sąjungos lėšomis finansuojamą projektą arba kitą projektą** | | Europos Sąjungos lėšomis bendrai finansuojamo projekto Nr. 10-004-P-0001, pavadinimas  „Skaitmeninė švietimo transformacija („EdTech“)“ . |
| **3.3. Pirkimo numeris** | |  |
| **4. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA** | | |
| **4.1. Prekių pristatymo terminas, kai Prekė (-ės) pristatomos vienu kartu** | | Tiekėjas Prekę (visą Prekių kiekį) įsipareigoja pristatyti ir suteikti susijusias paslaugas **ne vėliau kaip per** 3 mėnesius. Detalus prievolių vykdymo grafikas yra pateiktas Sutarties priede Nr. 2 |
| **4.2. Prekių pristatymo termino pratęsimas** | | Netaikoma9 |
| **4.3. Užsakymų teikimo tvarka** | | Netaikoma |
| **4.4. Dėl Prekių pristatymo dalimis vertės/apimties** | | Netaikoma |
| **4.5. Kartu su Prekėmis pateikiami dokumentai** | | Netaikoma |
| **5. SUTARTIES KAINA IR ATSISKAITYMO TVARKA** | | |
| **5.1. Sutarčiai taikomas kainos apskaičiavimo būdas** | | Fiksuotos kainos kainodara |
| **5.2. Pradinės Sutarties vertė ir Sutarties kaina, kai taikoma fiksuotos kainos kainodara** | | Pradinės Sutarties vertė yra 132 000,00 Eur, (vienas šimtas trisdešimt du tūkstančiai Eurų, 00 centų) be pridėtinės vertės mokesčio (toliau – PVM).  PVM sudaro 27 720,00 Eur, (dvidešimt septyni tūkstančiai septyni šimtai dvidešimt Eurų, 00 centų.).  Sutarties kaina yra 159 720,00 Eur, (Vienas šimtas penkiasdešimt devyni tūkstančiai septyni šimtai dvidešimt Eurų, 00 centų) Eur su PVM.  Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Prekių kiekį ir (ar) apimtį. |
| **5.3. Sutarties kainos/įkainių perskaičiavimas taikant peržiūros taisykles** | | Netaikoma |
| **5.3.1. Sutarties kainos/įkainių peržiūra dėl PVM tarifo pasikeitimo** | | Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytai kainai/įkainiams, Sutarties kaina/įkainiai perskaičiuojami nekeičiant Prekių kainos/įkainio be PVM. |
| **5.3.2.** **Sutarties kainos/įkainių peržiūra dėl kitų mokesčių, lemiančių Prekių kainos pokytį, pasikeitimo** | | Netaikoma |
| **5.3.3. Sutarties kainos/įkainių peržiūra dėl kainų lygio pokyčio** | | Netaikoma |
| **5.4. Sutarties kainos/įkainių apskaičiavimas taikant kiekio (apimties) keitimo taisykles** | | Netaikoma |
| **5.5. Atsiskaitymo su Tiekėju terminas ir tvarka** | | Pirkėjas atsiskaito su Tiekėju ne vėliau kaip per 30 dienų nuo Sąskaitos gavimo dienos. |
| **5.6. Išankstinis mokėjimas (avansas)** | | Netaikoma |
| **5.7. Avanso užtikrinimas** | | Netaikoma |
| **6. PREKIŲ KOKYBĖ IR GARANTINIAI ĮSIPAREIGOJIMAI** | | |
| **6.1. Garantinis terminas** | | Prekėms nustatomas Tiekėjo pasiūlytas arba Prekių gamintojo taikomas Garantinis terminas, tačiau bet kokiu atveju **ne trumpesnis kaip 60 mėn.** Garantinis terminas, skaičiuojamas nuo Prekių perdavimo – priėmimo akto ar Sąskaitos (kai Prekių perdavimo – priėmimo aktas nėra pasirašomas) pasirašymo dienos. |
| **6.2. Garantinė priežiūra** | | Sąlygos numatytos Sutarties priede Nr. 1 |
| **6.3. Prekių trūkumai ir jų šalinimo tvarka** | | Prekių trūkumų nustatymo bei šalinimo tvarka nustatyta Bendrųjų sąlygų 7 skyriuje. |
| **7. SUTARTIES VYKDYMUI PASITELKIAMI SUBTIEKĖJAI** | | |
| **7.1. Sutarties vykdymui pasitelkiami subtiekėjai** | | Sutarties vykdymui subtiekėjai nepasitelkiami. |
| **8. PRIEVOLIŲ PAGAL SUTARTĮ ĮVYKDYMO UŽTIKRINIMAS** | | |
| **8.1. Prievolių pagal Sutartį įvykdymo užtikrinimo būdas (-ai)** | | Prievolių pagal Sutartį įvykdymas užtikrinamas netesybomis (bauda) nurodytomis Specialių pirkimo sąlygų 9 punkte; |
| **8.2. Sutarties įvykdymo užtikrinimo pateikimas** | | Netaikoma |
| **9. ŠALIŲ ATSAKOMYBĖ** | | |
| **9.1. Pirkėjui taikomos netesybos už mokėjimų pagal Sutartį vėlavimą** | | Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo  perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui *0,02 (dvi šimtosios)* *procento* (dydžio delspinigius nuo neapmokėtos sumos be PVM už kiekvieną vėlavimo *dieną.* |
| **9.2. Tiekėjui taikomos netesybos** | | 9.2.1. Jeigu Tiekėjas vėluoja vykdyti užsakymą, tiekti Prekes ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 100 eurų už kiekvieną uždelstą dieną nuo laiku neperdavus Prekių ar perdavus Prekes su trūkumais.  9.2.2. Jeigu Tiekėja vėluoja vykdyti įsipareigojimus, kurie nurodyti Specialių sąlygų 1 priedo „Techninė specifikacija“ 11.2 punkte, tai už kiekvieną valandą taikoma 5 eurų delspinigiai.  9.2.3. Tiekėjas privalo sumokėti Pirkėjui netesybas per 5 darbo dienas nuo Pirkėjo pareikalavimo. |
| **9.3. Tiekėjui taikoma bauda nutraukus Sutartį dėl esminio Sutarties pažeidimo** | | Nutraukus Sutartį dėl Tiekėjo padaryto esminio Sutarties pažeidimo, Tiekėjas privalo sumokėti Pirkėjui 15 000 Eur dydžio baudą. |
| **9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ar specialistų keitimo tvarkos** | | 500 Eur už kiekvieną atvejį |
| **9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | | Netaikoma |
| **9.6. Tiekėjui / Pirkėjui taikoma bauda dėl konfidencialumo reikalavimų nesilaikymo** | | Netaikoma |
| **9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu** | | Bauda 15 000 eurų, jei teikėjas nesilaiko pasiūlyme nurodytų kokybinių parametrų |
| **9.8. Tiekėjui taikomos netesybos dėl Sutarties įvykdymo užtikrinimo nepratęsimo** | | Netaikoma |
| **9.9. Kitos netesybos / baudos** | | Netaikoma |
| **10. SUTARTIES GALIOJIMAS IR KEITIMAS** | | |
| **10.1. Sutarties sudarymas ir įsigaliojimas** | | Ši Sutartis laikoma sudaryta, kai (pirma) ją pasirašo abi Šalys, ir (antra) pateikiamas sutarties įvykdymo užtikrinimas.  Sutartis galioja iki visiško prievolių įvykdymo, bet jos terminas negali būti ilgesnis kaip 4 mėnesiai. |
| **10.2. Sutarties galiojimo termino pratęsimas** | | Netaikoma |
| **11. SUTARTIES NUTRAUKIMAS** | | |
| **11.1. Sutarties nutraukimo pagrindai** | Sutartis gali būti nutraukiama rašytiniu Šalių susitarimu10 arba vienašališkai, Bendrosiose sąlygose ir Specialiosiose sąlygose nurodytais atvejais ir nustatyta tvarka. | |
| **11.2. Esminiai Sutarties pažeidimai** | 1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą ;  2. jeigu paaiškėja, kad Tiekėjas nevykdo įsipareigojimų, kurie pasiūlymų vertinimo metu Pirkimo dokumentuose buvo nustatyti kaip pasiūlymų vertinimo kriterijai ir už kuriuos Tiekėjui buvo skiriamos reikšmės, kai pasiūlymas vertintas pagal kainos/sąnaudų ir kokybės santykį ir Tiekėjas per 10 dienų neištaiso pažeidimų;  3. jeigu Tiekėjas nesilaiko Sutartyje nustatytų Prekių tiekimo terminų 2 (du) kartus iš eilės arba vėluoja pristatyti Prekes ir suteikti paslaugas ilgiau nei *10* negu Sutartyje nustatytas;  11.2.5. jeigu Tiekėjas pažeidžia Prekių pristatymo ir paslaugų suteikimo terminus ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;  11.2.6. Tiekėjas pažeidžia Prekių pristatymo ir paslaugų suteikimo terminus ir dėl Prekių pristatymo vėlavimo Prekės tampa nebereikalingos. Laiko, kad prekės ir paslaugos tampa nereikalingomis;  11.2.7. Tiekėjas daugiau kaip 2 (du) kartus pristato Prekes, kurios neatitinka Sutartyje ir / ar Įstatymuose nustatytų reikalavimų Prekėms;  11.2.8. Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;  11.2.9. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;  11.2.10. Tiekėjas pažeidžia Bendrųjų sąlygų nuostatas dėl Sutarties vykdymui pasitelkiamų naujų subtiekėjų / esamų subtiekėjų keitimo. | |
| **12. APLINKOSAUGINIAI IR SOCIALINIAI KRITERIJAI***(taikoma, jeigu aplinkosauginiai ir (arba) socialiniai kriterijai nustatomi kaip Sutarties vykdymo sąlygos)* | | |
| **12.1. Aplinkosauginių kriterijų nustatymo teisinis pagrindas** | Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.3 papunkčiu (-iais). | |
| **12.2. Su Prekių pakuotėmis susiję aplinkosauginiai kriterijai** | Netaikoma | |
| **12.3. Su Prekių tiekimu susiję aplinkosauginiai kriterijai** | Netaikoma | |
| **12.4. Su Prekėmis, susijusių paslaugų (pavyzdžiui, montavimo, apmokymo ir kitos parengimo naudoti paslaugos) teikimu, susiję aplinkosauginiai kriterijai** | Netaikoma | |
| **12.5. Su Prekių garantinio termino laikotarpiu ar techniniu aptarnavimu susiję aplinkosauginiai kriterijai** | Netaikoma | |
| **12.6. Su perkamomis Prekėmis susiję socialiniai kriterijai** | Netaikoma | |
| **13. BENDRŲJŲ SĄLYGŲ PAKEITIMAI IR PAPILDYMAI**  *(jeigu būtina dėl konkretaus Sutarties dalyko specifikos)* | | |
| **14. SUTARTIES PRIEDAI** | | |
| **14.1. Priedas Nr. 1** | **Techninė specifikacija** | |
| **14.2. Priedas Nr. 2** | **Pasiūlymas** | |

|  |  |
| --- | --- |
| **15. ŠALIŲ ATSTOVŲ PARAŠAI** | |
| **PIRKĖJAS** | **TIEKĖJAS** |
| Direktoriaus pavaduotoja Asta Ranonytė | Direktorė Renata Špukienė |
| **(parašas)** | **(parašas)** |

## Sutarties 1 priedas „Techninė specifikacija“

**TECHNINĖ SPECIFIKACIJA**

# **NAUDOJAMI TERMINAI IR JŲ SUTRUMPINIMAI**

|  |  |
| --- | --- |
| **SĄVOKA** | **APRAŠYMAS** |
| API | Aplikacijų programavimo sąsaja (angl. *Application Programming Interface*) – tai sąsaja, kurią suteikia kompiuterinė sistema, biblioteka ar programa tam, kad programuotojas per kitą programą galėtų pasiekti jos funkcionalumą ar apsikeistų su ja duomenimis. |
| AUTORIZUOTAS NAUDOTOJAS | Naudotojas, turintis teisę prisijungti prie išmaniojo pokalbių roboto platformos. |
| DUOMENŲ CENTRAS | Techniniai ir programiniai resursai, kuriuose talpinamas išmanusis pokalbių robotas ir jo valdymo platforma. |
| PAKLAUSIMO TIKSLAS/ KETINIMAS | Naudotojo užklausos. Numatomas ir siektinas rezultatas. |
| TRENERIS | Išmaniojo pokalbių roboto treneris, mokytojas, galintis ir turintis teises mokyti išmanųjį pokalbių robotą, sudarinėti pokalbių scenarijus ir atlikti kitus reikiamus vystymo darbus / pakeitimus. |
| NAUDOTOJAS | Neautorizuotas naudotojas, galintis bendrauti su pokalbių robotu tik komunikavimo kanaluose. |
| SCENARIJUS | Išmaniojo pokalbių roboto dialogo vystymo scena, pateikiama grafine sąsaja. |
| TIEKĖJAS | Išmaniojo pokalbių roboto pritaikymo ir įdiegimo paslaugų Tiekėjas. |
| UŽSAKOVAS / PERKANČIOJI ORGANIZACIJA | Nacionalinė švietimo agentūra |
| IŠMANUSIS POKALBIŲ ROBOTAS/ VIRTUALUS ASISTENTAS | Sistema, gebanti suprasti naudotojo tekstines užklausas, visiškai autonomiškai atsakyti į naudotojo užklausas apie organizacijos vykdomą veiklą ir teikiamas paslaugas, palaikyti pokalbį su naudotoju, esant poreikiui – nukreipti naudotoją į alternatyvius viešai prieinamus jo ieškomos informacijos šaltinius. |
| IŠMANIOJO POKALBIŲ ROBOTO PLATFORMA | Išmaniojo pokalbių roboto valdymo aplinka, skirta autorizuotiems naudotojams, turintiems teises administruoti, vystyti, stebėti analitinę informaciją ir atlikti kitus veiksmus su išmaniuoju pokalbių robotu. |
| IŠMANIOJO POKALBIŲ ROBOTO SPRENDINYS | Visuma, apimanti visas Išmaniojo pokalbių roboto veikimui reikalingas technines ir programines priemones. |
| PROJEKTAS | Pirkimas vykdomas įgyvendinant iš Europos Sąjungos fondų ir ekonomikos gaivinimo ir atsparumo didinimo priemonės lėšų bendrai finansuojamą projektą Nr. ŠMSM-V-004-0001 „Skaitmeninė švietimo transformacija (EdTech“)“ |

# **Pirkimo objektas ir tikslai**

* 1. Pirkimo objektas – Išmaniojo pokalbių roboto licencijos įsigijimo, įdiegimo, pritaikymo ir garantinės priežiūros paslaugos.
  2. Pirkimo tikslas – įdiegti Užsakovo nurodytose internetinėse platformose Išmanųjį pokalbių robotą su natūralios lietuvių kalbos apdorojimu – virtualią sistemą, gebančią suprasti naudotojo tekstines užklausas ir visiškai autonomiškai atsakyti į naudotojo užklausas, palaikyti pokalbį su naudotoju, esant poreikiui – nukreipti naudotoją į alternatyvius viešai prieinamus jo ieškomos informacijos šaltinius ar nukreipti į fizinį atsakingą darbuotoją. Atsižvelgiant į didelį kiekį šiuo metu esamo ir planuojamo parengti ugdymo reikmėms daugiafunkcinio (tekstas, video, audio medžiaga) turinio planuojama panaudoti modernias DI paremtas technologijas, taip pat ir generatyvinį DI didelės apimties tekstinių duomenų apdorojimui.
  3. Išmaniojo pokalbių roboto diegimo tikslai:
     1. pagalba mokytojams surandant temines užduotis (užduočių bankas)
     2. pagalba mokytojams dėl mokymosi programų ir metodinės medžiagos (svetainė)
     3. pagalba mokiniams surandant temines užduotis (užduočių bankas)
     4. pateikti dažniausiai užduodamų klausimų atsakymus, kurie jau yra žinomi ir gali būti pateikiami greitai ir efektyviai, taip taupant konsultuojančių darbuotojų laiką;
     5. efektyviai teikti interesantų konsultavimo paslaugas, nukreipiant dalį įvairiais kanalais gaunamų paklausimų Išmaniajam pokalbių robotui, taip sumažinant kitiems komunikavimo kanalams tenkantį srautą;
     6. padėti naudotojams lengviau rasti informaciją, Išmanusis pokalbių robotas gali būti naudojamas kaip padėjėjas;
     7. laiku numatyti naudotojų poreikius ir pasiūlyti atitinkamas paslaugas.
  4. Teikdamas paslaugas Tiekėjas turi užtikrinti, kad Pirkimo sutarties galiojimo metu Paslaugos būtų teikiamos laikantis aplinkos apsaugos reikalavimų, t. y. teikiant Paslaugas nebūtų sukuriamas taršos šaltinis ir negeneruojamos atliekos.

# **PROJEKTO VEIKLOS, REZULTATAI IR PASLAUGŲ TEIKIMO TERMINAI**

* 1. Išmaniojo pokalbių roboto sukūrimo ir įdiegimo paslaugos turi būti suteiktos per 3 mėn. nuo sutarties įsigaliojimo dienos.

3.2. Tarpiniai paslaugų rezultatai turi būti pateikiami šiais žemiau nurodytais terminais:

|  |  |  |  |  |
| --- | --- | --- | --- | --- |
| **Eil. Nr.** | **Užduotis** | **Užduoties aprašymas** | **Rezultatas** | **Terminas nuo sutarties įsigaliojimo** |
| 3.2.1. | Parengti Projekto reglamentą | Rengdamas Projekto reglamentą Tiekėjas turi vadovautis Techninėje specifikacijoje nurodytu darbų eiliškumu bei nustatytais Projekto terminais.  Projekto reglamente turi būti nurodyta etapų ir darbų vykdymo trukmė, atsakomybės, tarpinių ir galutinių rezultatų pateikimo terminai, funkcionalumų atnaujinimas ir kt. Tiekėjas, rengdamas Projekto reglamentą, turi įvertinti rezultatų derinimo su Perkančiąja organizacija laiką. | Projekto reglamentas suderintas su Užsakovu | 10 darbo dienų |
| 3.2.2. | Pateikti reikalingas licencijas ir / arba prisijungimus | Tiekėjas turi pateikti reikiamus prisijungimo prie sistemos duomenis ir / arba licencijas, atitinkančias šio pirkimo funkcinius reikalavimus, įvardintus 7 skyriuje. Reikalavimai Išmaniajam pokalbių robotui ir jo platformai, kurios turi galioti ne trumpiau negu iki garantinio laikotarpio pabaigos.  Licencijų priėmimo metu bus atliekamas funkcionalumo nurodyto 7 skyriuje testavimas. | Pateiktos licencijos / prisijungimai, atitinkantys 7 skyriuje numatytus reikalavimus. | 10 darbo dienų |
| 3.2.3. | Išmaniojo pokalbių roboto asmenybės kūrimo konsultacijos / mokymai | Tiekėjas turi suorganizuoti mokymus ir darbines sesijas / konsultacijas Išmaniojo pokalbių roboto asmenybės kūrimo tema. | Suteiktos mokymų ir konsultacijų paslaugos | 15 darbo dienų |
| 3.2.4. | Išmaniojo pokalbių roboto vizualinio atvaizdo ir kitų reikiamų dizaino elementų pateikimas | Tiekėjas turi pateikti galutinį 3D Išmaniojo pokalbių roboto dizaino projektą ir suderinti su Užsakovu. | Suderintas su Užsakovu dizaino projektas | 2 mėn. |
| 3.2.5. | Išmaniojo pokalbių roboto dialogų scenarijų kūrimas | Užsakovo darbuotojai turi būti apmokyti, kaip kurti dialogo scenarijus vadovaujantis 5 ir 6 techninės specifikacijos skyriaus reikalavimais. | Suteiktos mokymų paslaugos, parengta atskaita | 20 darbo dienų |
| 3.2.6. | Išmaniojo pokalbių roboto testavimas prieš paleidimą | Tiekėjas su Užsakovu turi atlikti Išmaniojo pokalbių roboto scenarijų testavimą prieš paleidimą. | Pateikta testavimo rezultatų ataskaita | 2 mėn. |
| 3.2.7. | Išmaniojo pokalbių roboto įdiegimas į Užsakovo el. svetaines | Išmanusis pokalbių robotas turi būti įdiegtas į Užsakovo el. svetaines. | Įdiegtas Išmanusis pokalbių robotas | 3 mėn. |
| 3.2.8. | Parengti ir suderinti IS garantinės priežiūros reglamentą | Tiekėjas, iki galutinio IS įdiegimo gamybinėje aplinkoje, turi parengti ir su Užsakovu suderinti detalias garantinės priežiūros teikimo procedūras, darbo tvarką ir parengti garantinės priežiūros reglamentą. | IS garantinės priežiūros reglamentas | 3 mėn. |
| 3.2.9. | Konsultacijos | Tiekėjas turi teikti konsultacijas viso projekto metu šiomis temomis:   * Dialogo scenarijų kūrimas; * Išmaniojo pokalbių roboto mokymai ir administravimas.   Projekto įgyvendinimo metu turi būti sukurtos ne mažiau negu 5 Užsakovo nurodytų Išmaniojo pokalbių roboto pokalbių temų. Pokalbių temų skaičius neturi būti ribojamas. | Suteiktos konsultacijos ir sukurtos ne mažiau negu 5 Išmaniojo pokalbių roboto pokalbių temų | 3 mėn. |
| 3.2.10. | Išmaniojo pokalbių roboto garantinė priežiūra ir palaikymas | Turi būti užtikrintas išmaniojo pokalbių roboto  veikimas ne trumpiau 24 mėn. po paslaugų priėmimo – perdavimo akto pasirašymo | Išmaniojo pokalbių roboto talpinimas ir garantinė priežiūra | 24 mėn. po paslaugų priėmimo – perdavimo akto pasirašymo |

# **REIKALAVIMAI PROJEKTO DOKUMENTACIJAI**

* 1. Tiekėjas, suderinęs su Užsakovu, turi pateikti Užsakovui šiuos dokumentus:
     1. mokymų medžiagą naudotojams, treneriams ir administratoriams;
     2. naudotojo vadovą ir interaktyvią sistemos pagalbą („help desk“);

4.1.3.sistemos integracijų aprašymus;

4.1.4.Duomenų parengiamojo apdorojimo instrukciją, skirtą generatyvinio DI reikalingų duomenų parengimui, siekiant užtikrinti darbo eigą, kad informacija būtų struktūrizuota.

* + 1. kitus projekto valdymo plane išvardintus ir su Užsakovu suderintus dokumentus.
  1. Dokumentai turi būti parengti lietuvių kalba. Pateikiami skaitmenine forma el. paštu arba kitomis suderintomis priemonėmis.

# **REIKALAVIMAI MOKYMAMS**

* 1. Tiekėjas nuotoliniu būdu turi apmokyti iki 5 Užsakovo paskirtų asmenų grupę administruoti / treniruoti Išmanųjį pokalbių robotą sutarties vykdymo laikotarpiu. Visą sutarties vykdymo laikotarpį nuotoliniu būdu vykdyti mokymus ir teikti konsultacijas, jeigu atliekami Išmaniojo pokalbių roboto funkcionalumo atnaujinimai.
  2. Mokymai turi apimti, bet neapsiriboti šiomis temomis:
     1. Išmaniojo pokalbių roboto asmenybės formavimas;

5.2.2.dialogų scenarijų kūrimas, papildymai, keitimai;

* + 1. pakeitimų diegimas;
    2. trūkstamų temų / ketinimų identifikavimas ir sisteminimas, žinių bazės papildymas;
    3. analitinių įrankių naudojimas;

5.2.6. genaratyvinio dirbtinio intelekto naudojimas ir informacijos paruošimas;

5.2.7. integracijų, leidžiančių pateikti ar gauti informaciją iš kitų informacinių sistemų, naudojant Išmaniojo pokalbių roboto standartinį API, realizavimas.

* 1. Mokymai turi būti vedami lietuvių arba anglų kalba, užtikrinant vertimą į lietuvių kalbą.

# **REIKALAVIMAI IŠMANIOJO POKALBIŲ ROBOTO ĮVAIZDŽIUI**

* 1. Projekto įgyvendinimo metu turi būti sukurtas Išmaniojo pokalbių roboto vaizdinis modelis – veikėjas (personažas), turintis požymius (bruožus), leidžiančius naudotojui suprasti, kad veikėjas (personažas) yra robotas. Projekto įgyvendinimo metu Tiekėjas turi pasiūlyti ne mažiau negu 3 (tris) 3D vaizdinio modelio maketus.
  2. Tiekėjo pateikiami Išmaniojo pokalbių roboto vaizdiniai maketai turi atitikti naudojimo paskirtį ir Užsakovo vizualinį identitetą.
  3. Išmaniojo pokalbių roboto platforma turi leisti įkelti Išmaniojo pokalbių roboto vaizdinį modelį (logotipas, piešinys ar judantis vaizdas), taip pat nustatyti Užsakovo įvaizdį atitinkantį Išmaniojo pokalbių roboto lango interneto svetainėje plotį, aukštį, vietą, spalvas, paveikslėlį, šriftą ir kitus dizaino elementus, esant poreikiui atlikti korekcijas.
  4. Išmaniojo pokalbių roboto platforma turi suteikti galimybę Užsakovui pakeisti Išmaniojo pokalbių roboto bendruosius nustatymus, tokius kaip vardas, institucija, kuriai priklauso, aprašas, atvaizdas ir pan.

# **REIKALAVIMAI IŠMANIAJAM POKALBIŲ ROBOTUI IR JO PLATFORMAI**

* 1. Turi būti sukurta ir įdiegta komunikavimo platforma, leidžianti naudotojui pateikti tekstines užklausas, o Išmaniajam pokalbių robotui – tekstinius atsakymus, interneto nuorodas, vaizdinę ir garsinę medžiagą (paveikslėlius, garso įrašus, vaizdo įrašus), nuorodas į kitus reikiamus išteklius.
  2. Tiekėjas turi pateikti Išmaniojo pokalbių roboto įskiepį ir diegimo instrukciją bei užtikrinti pagalbą Užsakovui įdiegiant įskiepį numatytose platformose.  Platformoje turi būti realizuotas išmaniojo pokalbių roboto prijungimo pasirinktoje platformoje funkcionalumas.
  3. Diegiant Išmanųjį pokalbių robotą kitoje svetainėje, jei numatytos tos pačios konsultavimo temos, turi būti galimybė naudoti tą patį Išmanųjį pokalbių robotą, nekuriant naujo.
  4. Atliekant pakeitimus Išmaniojo pokalbių roboto žinių bazėje, pakeitimai turi būti atliekami vieną kartą ir atsispindėti visose platformose, kuriose veikia Išmanusis pokalbių robotas.
  5. Turi būti galimybė savarankiškai aktyvuoti Išmanųjį pokalbių robotą kitoje interneto svetainėje, pasirinkti Išmaniojo pokalbių roboto vizualinio atvaizdavimo elementus.
  6. Išmaniojo pokalbių roboto sprendinys turi veikti paskutinėse keturiose stabiliose šių naršyklių versijose: „Opera“, „Mozilla FireFox“, „Google Chrome“, „Microsoft Edge“, „Safari“, taip pat šis sprendinys turi veikti šių naršyklių mobiliose versijose.
  7. Išmanusis pokalbių robotas turi turėti standartines priemones, leidžiančias savarankiškai įdiegti jį į Užsakovo interneto svetainę. Esant poreikiui turi būti galimybė savarankiškai perkelti Išmanųjį pokalbių robotą į kitą interneto svetainę.
  8. Siūlomoje platformoje turi būti veikiančios šnekos atpažinimo ir šnekos sintezės technologijos. Sprendimas turi leisti balsu suformuluotas užklausas (naudojant mikrofoną) lietuvių kalba, atpažinti naudotojo ketinimą bei pateikti atsakymą balsu.
  9. Išmaniojo pokalbių roboto platforma turi suteikti galimybę kurti autorizuotus naudotojus ir administruoti jų teises. Turi būti numatyti šie vaidmenys:
     1. Administratorius – autorizuotas naudotojas, turintis teises administruoti Išmaniojo pokalbių roboto nustatymus;
     2. Treneris – autorizuotas naudotojas, turintis galimybę mokyti Išmanųjį pokalbių robotą;
     3. Analitikas – autorizuotas naudotojas, turintis prieigą prie Išmaniojo pokalbių roboto analitikos įrankių ir teisę peržiūrėti pokalbius;
     4. Pagalbos specialistas – autorizuotas naudotojas, galintis perimti Išmaniojo pokalbių roboto pokalbį su naudotoju.
  10. Autorizuotiems naudotojams turi būti suteikta Išmaniojo pokalbių roboto valdymo aplinka, kurioje būtų galima valdyti Išmaniojo pokalbių roboto žinių bazę:  kurti, koreguoti ir šalinti pokalbių temas (scenarijus, temų / būsenų pavadinimus), stebėti pokalbius, aktualizuoti žinių bazę, scenarijus, administruoti autorizuotus naudotojus, atlikti Išmaniojo pokalbių roboto ir naudotojų pokalbių analizę.
  11. Išmaniojo pokalbių roboto scenarijų kūrimui ir modifikavimui turi būti pateikta patogi grafinė aplinka, turinti sąsają lietuvių kalba, kurioje treneris, pasitelkęs vizualines diagramas, galėtų be specialių techninių ar programavimo žinių pridėti skirtingus elementus, aprašyti dialogo vystymo seką ir matyti visų pokalbių temų scenarijus grafiniu pavidalu.

7.12. Turi būti galimybė formuoti šiuos pokalbių tipus:

* + - vedamojo dialogo – kai bendravimas valdomas struktūrizuotai (Išmanusis pokalbių robotas teikia klausimus / temas, naudotojas pasirenka iš galimų variantų ir Išmanusis pokalbių robotas pateikia atsakymus ar tikslinančius klausimus);

7.12.2. laisvos formos dialogo – kai klientas užduoda klausimus laisva šnekamąja kalba, o Išmanusis pokalbių robotas į juos atsako naudodamas savo žinių bazę;

7.12.3.bendravimo su atsakingu darbuotoju – galimybė autorizuotam atsakingam darbuotojui perimti pokalbį;

7.12.4. jungtinio dialogo – scenarijus, apimančius vedamojo, laisvos formos dialogo ir bendravimo su atsakingu darbuotoju tipus.

* 1. Platformos grafinėje aplinkoje turi būti sudaryta galimybė atlikti koreguotinų dialogų scenarijų paiešką pagal būsenų / temų pavadinimus, koreguoti atskirus žinių bazės įrašus.
  2. Formuojant dialogą, turi būti galimybė įkelti paveikslėlius, garso ar vaizdo failus iki 30 MB.
  3. Išmaniojo pokalbių roboto treneris turi turėti galimybę kurti, koreguoti ir testuoti dialogus tame pačiame peržiūros lange.
  4. Turi būti galimybė gauti iš naudotojo vertinimą kaip teikiama konkreti paslauga / konsultacija. Ši galimybė turi būti Išmaniojo pokalbių roboto trenerio lengvai įterpiama į scenarijų.
  5. Pokalbiai su Išmaniuoju pokalbių robotu turi vykti lietuvių ir anglų kalbomis***.***
  6. Naudotojui uždavus klausimą kalba, kuria Išmanusis pokalbių robotas yra išmokytas bendrauti, Išmanusis pokalbių robotas turi gebėti savarankiškai pateikti atsakymą ta kalba, kuria buvo suformuluotas klausimas, nereikalaujant atlikti papildomų veiksmų (pvz., pasirinkti komunikavimo kalbą spaudžiant mygtukus).
  7. Naudojamas sprendimas turi veikti natūralios kalbos supratimo pagrindu (NLU angl. *natural* language understanding), pritaikytu lietuvių ir anglų kalboms.
  8. Išmanusis pokalbių robotas turi suprasti naudotojo ketinimą, kuris buvo įvestas lietuvių ir (arba) anglų kalbomis laisva forma, pvz. kai klausimą formuluotų asmuo paskambinęs telefonu ar bendraudamas žodžiu, be specialių raktažodžių (angl. *keywords*).
  9. Išmanusis pokalbių robotas, naudodamas dirbtinio intelekto metodus, turi savarankiškai nustatyti naudotojo ketinimą iš laisva forma suformuluoto ir užduodamo klausimo, nereikalaujant, kad būtų įvestos į sistemą identiškos užklausos.
  10. Išmanusis pokalbių robotas turi suprasti galutinio naudotojo įvestą informaciją (klausimus, patikslinimus ar kitą reikiamą informaciją) su nekritinėmis rašybos klaidomis, kurios neiškraipo paklausimo turinio prasmės.
  11. Išmanusis pokalbių robotas pokalbio metu turi veikti visiškai savarankiškai: identifikuoti naudotojo ketinimą remdamasis natūralios kalbos supratimu ir pateikti atsakymus į klausimus remdamasis dialogų scenarijais ir jau sukurta žinių baze.
  12. Išmanusis pokalbių robotas turi sugebėti suprasti naudotojo užklausas ir pateikti naudotojui tinkamą atsakymą viso pokalbio su naudotoju metu.
  13. Išmanusis pokalbių robotas turi būti apmokytas patikslinti klausimą.
  14. Išmanusis pokalbių robotas turi turėti galimybę palaikyti tęstinį pokalbį įsimindamas prieš tai pateiktą kontekstą (pvz., įvardytus objektus).
  15. Išmanusis pokalbių robotas turi turėti galimybę atpažinti papildomus objektus, tokius kaip miestai, mokyklos, klasės, ugdymo lygis, dalykas, el. pašto adresai ir kt.
  16. Išmanusis pokalbių robotas turi gebėti atpažinti kelis įvardytus objektus vienoje užklausoje ir pateikti tinkamą atsakymą.
  17. Išmaniojo pokalbių roboto žinių bazėje turi būti galimybė saugoti duomenis lentelių pavidalu, o lentelėse esančius duomenis Išmanusis pokalbių robotas turi gebėti naudoti formuodamas atsakymus pagal naudotojo įvestą ar klausiamą / pageidaujamą informaciją.
  18. Pateikus sudėtinę užklausą, Išmanusis pokalbių robotas turi gebėti pateikti kelis atsakymus iš lentelės, pvz., identifikuoti skirtingus institucijos struktūrinius padalinius ir pateikti jų adresus ar atpažinti konkretų miestą ir rasti jo kodą.
  19. Į Išmaniojo pokalbių roboto platformos žinių bazę turi būti galimybė įkelti šių tipų failus:
* vaizdų – JPG, JPEG, PNG, GIF;
* garso įrašų – WAV, MP3, MP4A, FLAC, AAC, MIDI;
* vaizdo įrašų – 3GP, AVI, MP4, FLV, MOV, WMV;
* kitų – JSON, PDF, DOC, DOCX, PPT, XLS, XLSX, CSV.
  1. Turi būti galimybė eksportuoti esamą žinių bazę XLSX formatu, žinių bazę koreguoti ir importuoti.
  2. Žinių bazės koregavimo ir aktualizavimo veiksmai neturi trikdyti Išmaniojo pokalbių roboto veikimo.
  3. Treneriui atlikus žinių bazės koregavimo veiksmus, turi būti sudaryta galimybė pakartotinai apmokyti Išmaniojo pokalbių roboto platformos žinių modelį, netrikdant Išmaniojo pokalbių roboto veikimo.
  4. Esant poreikiui, Išmaniojo pokalbių roboto platforma turi suteikti galimybę Užsakovui sukurti ir įgyvendinti neribotą kiekį pokalbių temų, neapribojant jų dydžio ar sudėtingumo.
  5. Turi būti galimybės platformoje naudoti generatyvinio dirbtinio intelekto funkcionalumo galimybes atsakymų generavimui į iš anksto neparengtus klausimus.
  6. Išmaniajam pokalbių robotui turi būti suteikta galimybė papildomai susipažinti su informacija iš įvairių nestruktūrinių vidaus tekstinių duomenų šaltinių, pvz., dokumentų, tinklalapių, taisyklių, instrukcijų, pranešimų spaudai ir pagalbos klientams medžiagos;
  7. Pokalbių roboto treneriui turi būti sukurta duomenų parengiamojo apdorojimo aplinka, iš vidaus šaltinių gautai informacijai struktūrizuoti, siekiant atlikti analizę.
  8. Turi būti įdiegti algoritmai arba metodai, kad būtų galima veiksmingai gauti informaciją pagal vartotojų užklausas.
  9. Išmanusis pokalbių robotas turi gebėti atpažinti vartotojo ketinimą dirbti su iš anksto sukurtais dialogo scenarijais, pateikdamas iš anksto suformuluotus atsakymus nustatytiems ketinimams, o nenustatęs vartotojo ketinimo, ieškoti informacijos ir suformuluoti atsakymą iš žinių bazės, naudodamas generatyvinio dirbtinio intelekto metodus ir funkcionalumus.
  10. Turi būti sukurtos funkcijos, kurios leistų išmaniajam pokalbių robotui naudojančiam generatyvinį dirbtinį intelektą pateikti nuorodas į naudotus informacijos šaltinius.
  11. Turi būti sukurta intuityvi vartotojo sąsaja nestruktūriniams tekstiniams duomenims įtraukti į virtualiojo asistento žinių bazę ir virtualiojo asistento bandymams atlikti.
  12. Platformoje turi būti rodinys, skirtas Išmaniojo pokalbių roboto veikimo kokybės vertinimui:
      + kokybės rodinyje turi būti galima peržiūrėti ketinimų žinių bazės vertinimą pagal kiekvieną kalbą atskirai;
      + turi būti rodomas bendras Išmaniojo pokalbių roboto kokybės įvertinimas ir kritinės (50 proc. kokybės nesiekiančių) ir vidutinės (80 proc. kokybės nesiekiančių) kokybės ketinimų vertinimai, leidžiantys identifikuoti netiksliai atpažįstamus ketinimus;
      + kritinės ir vidutinės kokybės ketinimai turi būti išskiriami, išrikiuojant juos gerėjimo tvarka;
      + turi būti sudaryta galimybė matyti  ketinimą identifikuojančius pavyzdžius, kurie konfliktuoja su kitu ketinimu, tokiu būdu mažindami ketinimo atpažinimo tikslumo rodiklį.
  13. Platformoje turi būti pokalbių stebėjimo ir analizės rodinys:
      + rodinyje turi būti sudaryta galimybė filtruoti pokalbius pagal
* ryšio kanalą,
* pokalbio identifikatorių,
* pasirinktą datą,
  + - pokalbio naudotojo pateiktą įvertinimą,
    - pokalbyje naudotą šnekamąją kalbą;
    - turi būti galimybė Užsakovui gauti informaciją apie klientų įvertintus pokalbius;
    - Išmaniojo pokalbių roboto platforma turi užtikrinti galimybę autorizuotam naudotojui parsisiųsti visus arba pagal nustatytus kriterijus išfiltruotus naudotojo ir Išmaniojo pokalbių roboto pokalbius vienu ar keliais, tinkamais mašininiam apdorojimui, formatu bylų tipais (pvz. csv, tsv, json arba xml);
    - autorizuotam naudotojui turi būti sudaryta galimybė stebėti vykstantį dialogą ir perimti Išmaniojo pokalbių roboto ir naudotojo pokalbį bet kuriuo metu.
  1. Platformoje turi būti Išmaniojo pokalbių roboto naudojimo analizės rodinys:

7.45.1. rodinyje autorizuotam naudotojui turi būti grafiškai (diagramose) pateikiama statistinė informacija:

* + - bendras ir unikalių naudotojų skaičius;
    - naudotojams išsiųstų atsakymų skaičius;
    - kanalai, iš kur naudotojai susisiekė su Išmaniuoju pokalbių robotu;
    - naudotojų pokalbio su Išmaniuoju pokalbių robotu vertinimas;
    - įvykusių pokalbių (su turiniu) skaičius;
    1. duomenys turi būti rodomi pagal konkrečius laikotarpius: dieną, mėnesį, metus ar pasirinktą laikotarpį;
    2. turi būti galimybė pasirinkti reikalingo periodo (diena, mėnuo, metai ar kitas laiko tarpas) pokalbių duomenis analizei ir vertinimui;
    3. turi būti galimybė eksportuoti visus ar pasirinkto laikotarpio duomenis išsamesnei analizei XLSX ir CSV formatais;
    4. turi būti pateikiami duomenys apie perimtus pokalbius: kurie autorizuoti naudotojai perėmė pokalbius, perimtų pokalbių skaičius ir klientams išsiųstų žinučių skaičius;

7.45.6.turi būti pateikiama informacija apie dažniausiai naudojamus ketinimus (tikslus), t. y., informacija apie dažniausiai naudotojų užduodamus klausimus;

7.45.7. turi būti pateikiama informacija apie dažniausiai naudojamas temas;

* + 1. jei naudotojas su Išmaniuoju pokalbių robotu bendrauja skirtingomis kalbomis, informacija apie kalbos vartojimą taip pat turi būti pateikiama ataskaitose, nurodant pokalbių kiekį kiekviena kalba per pasirinktą laikotarpį.
  1. Išmaniojo pokalbių roboto platforma turi turėti galimybę autorizuotam naudotojui integruoti trečių šalių sukurtas paslaugas, pasiekiamas per aplikacijų programavimo sąsają (API *application programming interface*).
  2. Išmaniojo pokalbių roboto ir naudotojų pokalbių įrašai, naudotojų atsiliepimai / vertinimai apie pokalbius ir apie paslaugą iš esmės turi būti saugomi nustatytą laiko tarpą (12 mėn.). Tiekėjas turi turėti galimybę pakeisti šį terminą.
  3. Išmaniojo pokalbių roboto platforma turi suteikti galimybę autorizuotam naudotojui atstatyti ankstesnį scenarijų, išvesčių ar ketinimų versiją, nustatant norimą datą.
  4. Išmaniojo pokalbių roboto platforma turi suteikti galimybę skubiais atvejais Išmanųjį pokalbių robotą išjungti / įjungti rankiniu būdu.
  5. Turi būti galimybės platformoje naudoti generatyvinio dirbtinio intelekto funkcionalumo galimybes perfrazuojant pavyzdinius iš anksto suformuluotus atsakymus.

# **REIKALAVIMAI INTEGRACIJOMS:**

* 1. Projekto įgyvendinimo metu turi būti sukurtos integracijos su šiomis sistemomis:
     1. e.mokykla vartotojų modulis;
     2. e.mokykla turinio valdymo Sistema;
     3. Užduočių banko saugykla (atpažinti kur yra reikiama medžiaga, susiaurinti, patikslinti), ieškoti panašių užduočių ir pan.
  2. Turi būti galimybė aktyvuoti tą patį Išmanųjį pokalbių robotą ne mažiau nei 2 skirtingose svetainėse: [www.emokykla.lt](http://www.emokykla.lt/), Užduočių banko saugykla.
  3. Išmanusis pokalbių robotas turi turėti galimybę būti integruojamas socialiniame tinkle Facebook ir kituose, kuriuose yra tokia galimybė.

**REIKALAVIMAI IŠMANIOJO POKALBIŲ ROBOTO INFRASTRUKTŪRAI IR GREITAVEIKAI**

* 1. Išmaniojo pokalbių roboto platforma turi užtikrinti saugomų duomenų integralumą, konfidencialumą ir vientisumą. Išmaniojo pokalbių roboto platformos saugumas turi būti užtikrinamas organizacinėmis, techninėmis-programinėmis ir fizinėmis apsaugos priemonėmis.
  2. Turi būti aiškios procedūros paslaugos veikimo atstatymui, siekiant užtikrinti duomenų patikimumą ir saugumą.
  3. Išmaniojo pokalbių roboto sprendinys turi veikti saugioje debesijos paslaugų aplinkoje. Išmaniojo pokalbių roboto talpinimas ir infrastruktūros veikimo užtikrinimas turi būti užtikrintas ne trumpiau nei 12 mėnesių po paslaugų priėmimo (paslaugų priėmimo akto pasirašymo). Siūlant alternatyvų variantą, turi būti įtrauktos visos techninės ir programinės įrangos sąnaudos, reikalingos Išmaniojo pokalbių roboto sprendinio veikimui.
  4. Esant dideliam užklausų kiekiui, Išmaniojo pokalbių roboto platforma turi turėti dedikuotų techninių resursų automatinio išplėtimo galimybes.
  5. Serveriai, kuriuose bus talpinamas Išmanusis pokalbių robotas, turi atitikti TIER III lygį.
  6. Duomenų centras turi būti įrengtas Lietuvos Respublikos arba kitos ES  valstybės narės teritorijoje.
  7. Išmaniojo pokalbių roboto sprendinio pasiekiamumas turi būti ne mažesnis nei 98 proc.
  8. Išmaniojo pokalbių roboto platforma turi būti apsaugota ir užtikrinti automatinį rezervinį kopijavimą visiems saugomiems duomenims, kuris leistų atstatyti duomenis jų praradimo atveju bet kurią versiją paskutinių 30 kalendorinių dienų laikotarpiu.
  9. Duomenų rezervinio kopijavimo procedūrų metu neturi būti stabdomas Išmaniojo pokalbių roboto veikimas.
  10. Turi būti galimybė inicijuoti sprendinio duomenų atstatymo iš rezervinės kopijos procedūrą. Atstačius duomenis turi būti užtikrintas ir išlaikytas duomenų vientisumas ir integralumas.
  11. Išmanusis pokalbių robotas turi būti pritaikytas migravimui į kitą Užsakovo nurodytą infrastruktūrą, ir nereikalauti iš Užsakovo jokių papildomų išlaidų, susijusių su migravimu.
  12. Išmaniojo pokalbių roboto atsakymas naudotojui turi būti pateiktas ne lėčiau nei per vidutinį 3 sek. laiką.
  13. Duomenų centro valdymas ir priežiūra turi būti sertifikuota pagal ISO 27001:2013 standartą ar lygiavertį.
  14. Aptiktos saugumo spragos, jeigu yra informacijos apie vykdomą šių spragų išnaudojimą, teikėjo privalo būti pašalinamos kuo skubiau, bet ne vėliau, kaip per 1 darbo dieną nuo šios informacijos gavimo datos. Jeigu šių spragų per numatytą laiką pašalinti nėra galimybės dėl pagrįstos priežasties, turi būti įgyvendintos laikinos spragų užkardymo arba poveikio sumažinimo priemonės.
  15. Tiekėjas turi užtikrinti, kad teikėjo darbuotojai, kurie vykdys sutartį, saugos duomenų paslaptį tiek sutarties vykdymo metu, tiek pasibaigus sutarties vykdymui, tiek pasibaigus teikėjo darbuotojų darbo ar kitokiems santykiams su teikėju.
  16. Išmanusis pokalbių robotas turi būti apsaugotas nuo pagrindinių per tinklą vykdomų atakų: SQL įskverbties (*angl. SQL injection*), įterptinių instrukcijų atakų (*angl. Cross–Site Scripting*), atkirtimo nuo paslaugos (*angl. DOS*) ir kitų. Pagrindinių per tinklą vykdomų atakų sąrašas skelbiamas Atviro tinklo programų saugumo projekto (*angl. The Open Web Application Security Project – OWASP*) interneto svetainėje [www.owasp.org.](http://www.owasp.org/)
  17. Tiekėjas turi užtikrinti Išmaniojo pokalbių roboto komponentų atsparumą įsilaužimui bei pašalinti visus trūkumus, nustatytus Užsakovo ar nepriklausomo atsparumo įsilaužimui vertinimo paslaugų teikėjo.
  18. Tiekėjas nedelsdamas ir, jei įmanoma, praėjus ne daugiau kaip 24 valandoms nuo galimo duomenų saugumo incidento nustatymo, privalo apie įvykusį ar galimai įvykusį duomenų saugumo incidentą informuoti Užsakovą.

# **REIKALAVIMAI TESTINEI APLINKAI IR IŠMANIOJO POKALBIŲ ROBOTO TESTAVIMUI**

* 1. Turi būti sukurtos ir prieinamos naudoti 2 (dvi) Išmaniojo pokalbių roboto aplinkos (darbinė ir testavimo, kuri turi būti lygiavertė darbinei), skirtos naudotis projekto tikslams. Šių aplinkų veikimas, prisijungimai ir naudojimo tikslai turi būti suderinti su Užsakovu. Turi būti galimybė eksportuoti duomenis iš vienos aplinkos ir importuoti į kitą.
  2. Prieš Išmaniojo pokalbių roboto įdiegimą turi būti atliekamas Išmaniojo pokalbių roboto testavimas, kuriame turi dalyvauti Teikėjo ir Užsakovo atstovai, vykdydami testavimus pagal aprašytus scenarijus. Šiame etape Išmaniojo pokalbių roboto paslaugos Tiekėjas ir Užsakovas turi atlikti bandymus, tikrinti, ar Išmaniojo pokalbių roboto vykdomi pokalbio scenarijai veikia korektiškai.
  3. Po testavimo Tiekėjas turi pateikti Išmaniojo pokalbių roboto testavimo ataskaitą.
  4. Testavimo metu aptikus trūkumų, atsakinga šalis užtikrina, kad trūkumai būtų pašalinti per sutartą laikotarpį.
  5. Po sėkmingo Išmaniojo pokalbių roboto testavimo, kai nebuvo nustatyta trūkumų, Išmanusis pokalbių robotas publikuojamas pasirinktuose komunikavimo kanaluose.

# **REIKALAVIMAI GARANTINĖS PRIEŽIŪROS PASLAUGOMS**

11.1. Po Išmaniojo pokalbių roboto įdiegimo (paslaugų priėmimo akto pasirašymo), ne trumpiau nei 24 mėnesių neatlygintinai turi būti teikiamos šios paslaugos:

11.1.1.Išmaniojo pokalbių roboto sprendinio palaikymas/ garantinė priežiūra;

11.1.2.Tiekėjas turi užtikrinti techninės pagalbos ir konsultacijų, susijusių su Išmaniojo pokalbių roboto veikimu, teikimą Užsakovui elektroniniu paštu ir/arba telefonu, darbo dienomis nuo 8.00 iki 17.00 valandos Lietuvos laiku. Konsultacijos turi būti vedamos lietuvių kalba;

11.1.3. Kokybės garantijos užtikrinimo darbai (incidentai) turi būti apskaitomi Tiekėjo programinėje įrangoje.

* 1. Išmaniojo pokalbių roboto sukūrimo Tiekėjas įsipareigoja išspręsti visas Užsakovo nukreiptas triktis ir / ar klaidas. Triktys ir / ar klaidos sprendžiamos pagal jų kritiškumą (pirmiausiai – kritinės klaidos, po to – svarbios klaidos, po to – kitos klaidos) ir registravimo tvarką (pirmiausia sprendžiami anksčiausiai užregistruotos triktys ir  / ar klaidos).
  2. Tiekėjas už kiekvieną pavėluotą valandą, suėjusią pasibaigus nurodytam Tiekėjo įsipareigojimų terminui, šalinant klaidą ir / ar triktį ar suteikiant konsultaciją, Užsakovui pareikalavus moka sutartyje nustatyto dydžio delspinigius. Klaidos ir / ar trikties sprendimo vėlavimo terminai fiksuojami akte, kurį pasirašo Tiekėjo ir Užsakovo atstovai. Jeigu Tiekėjo atstovas nepagrįstai atsisako pasirašyti aktą, Tiekėjas pripažįsta, kad Užsakovo užfiksuotas klaidos ir / ar trikties sprendimo vėlavimo terminas yra teisingas.  Delspinigius Tiekėjas sumoka sutartyje numatytais terminais nuo Užsakovo raštu pateikto reikalavimo gavimo dienos.  Delspinigių sumokėjimas neatleidžia Tiekėjo nuo pareigos pašalinti klaidą ir / ar triktį.
  3. Esant būtinybei, Užsakovas, suderinęs su Tiekėju, gali pakeisti trikties ir / ar klaidos sprendimo prioritetą.
  4. Kokybės garantijos objektas yra visi Išmaniojo pokalbių roboto sprendinio rezultato elementai, kurie yra perduoti Užsakovui, t. y. pasirašyta Išmaniojo pokalbių roboto  įdiegimo paslaugų teikimo įvykdymo ataskaita.
  5. Kokybės garantiniai įsipareigojimai negali būti skaidomi į atskirus garantinius įsipareigojimus atskiriems funkciškai glaudžiai tarpusavyje susijusiems Išmaniojo pokalbių roboto elementams.
  6. Konkretūs Išmaniojo pokalbių roboto sprendinio klaidų tipai, reakcijos ir sprendimo laikai turi būti vykdomi tokia tvarka:

Klaidų tipai, reakcijos ir sprendimo laikai.

|  |  |  |  |
| --- | --- | --- | --- |
| **Eil. Nr.** | **Klaidos tipas** | **Reakcijos laikas** | **Sprendimo laikas** |
| 1. | Kritinė klaida (incidento prioritetas „Labai skubus“) kai nustatyta triktis ir / ar klaida, dėl kurios naudotojas negali vykdyti numatytų būtinų funkcijų; | 2 darbo valandos | ne daugiau kaip 8 darbo valandos. Kritinės klaidos sprendimas turi būti pradedamas nedelsiant. |
| 2. | Svarbi klaida (incidento prioritetas „Skubus“) – tai nuolat pasikartojanti veikimo triktis ir / ar klaida, dėl kurios veikimas tampa nestabilus ir (ar) nesaugus ir kuri kliudo naudotojui vykdyti būtinas funkcijas; | 4 darbo valandos | ne daugiau kaip 16 darbo valandų. |
| 3. | Kita klaida/ paklausimas (incidento prioritetas „Neskubus“) veikimo triktis ir / ar klaida, dėl kurios naudotojas funkcijų vykdymą atlieka, tačiau jos atliekamos kitokiu nei įprastas nuoseklumu arba gautas rezultatas yra nevisas, arba gautas rezultatas nesutampa su rezultatu, gaunamu kitais būdais, arba galimi kai kurių parametrų reikšmių nukrypimai nuo nurodytų dokumentuose, arba pastebėti dokumentacijos netikslumai, arba sulėtėja sistemos veikimas, arba gali susidaryti grėsmė elektroninės informacijos saugai; konsultacija dėl trikties – kai naudotojas pageidauja konsultacijos; | 8 darbo valandos | ne daugiau kaip 40 darbo valandų. |
| 4. | Konsultacija ar Virtualaus asistento (Chatbot) smulkus, nereikalaujantis esminių projektinių sprendimų rezultato elementų modifikavimo darbas. |  | Terminai ir sąlygos suderinami kiekvienu atveju atskirai. |

# **REIKALAVIMAI PAVYZDŽIO PATEIKIMUI**

* 1. Užsakovui paprašius, Tiekėjas turi pristatyti Išmaniojo pokalbių roboto veikiantį prototipą (toliau – pavyzdys) vertinimui ne vėliau kaip per 5 darbo dienas nuo prašymo pateikimo dienos.
  2. Laiku nepristačius pavyzdžio atitinkančio XII skyriaus 2 p. reikalavimų pasiūlymas bus atmetamas kaip neatitinkantis pirkimo sąlygų reikalavimų.
  3. Pavyzdyje turi būti demonstruojama prototipo valdymo aplinka ir jos funkcionalumas, natūralios kalbos supratimas, prototipo scenarijų kūrimo funkcionalumas. Prototipo žinių bazė turi būti užpildyta tiek, kad leistų pademonstruoti atitiktį Techninės specifikacijos funkciniams reikalavimams. Prototipas turi veikti paskutinėse keturiose stabiliose šių naršyklių versijose „Opera“, „Mozilla FireFox“, „Google Chrome“, „Microsoft Edge“, „Safari“, nereikalaujant papildomų priemonių (įskiepių), taip pat prototipas turi veikti šių naršyklių mobiliose versijose.

# **BAIGIAMOSIOS NUOSTATOS**

* 1. Išmaniojo pokalbių roboto įdiegiamas laikantis po sutarties  įsigaliojimo Užsakovo ir Tiekėjo abipusiu susitarimu nustatyto Projekto reglamento. Išmanusis pokalbių robotas laikomas priimtu po bandomosios eksploatacijos (testavimo), ištaisius nustatytas klaidas.
  2. Išmaniojo pokalbių roboto kokybė turi atitikti Išmaniajam pokalbių robotui keliamus reikalavimus, kurie numatyti Išmaniojo pokalbių roboto techninėje specifikacijoje.
  3. Visi šioje techninėje specifikacijoje apibrėžti reikalavimai yra suprantami kaip minimalūs ir įgyvendinant Projektą bus aptariami su tiekėju, detalizuojami ir galutinai suderinami.
  4. Visi pateikti reikalavimai turi būti technologiškai nepriklausomi, paremti atviromis technologijomis ar standartais. Jei Tiekėjas techninėje specifikacijoje rastų reikalavimą, susijusį su konkretaus gamintojo nuosavybės teisėmis apsaugota technologija, Tiekėjas gali siūlyti lygiavertes technologijas, atitinkančias keliamus reikalavimus, t. y. visi šioje techninėje specifikacijoje nurodyti konkretūs modeliai ar šaltiniai, standartai, konkretūs procesai ar prekės ženklai, patentai, tipai, konkreti kilmė ar gamyba apima ir jiems lygiaverčius produktus ar procesus, nepriklausomai nuo to, ar šalia yra prierašas „arba lygiavertis“ (sąlyga netaikytina, jeigu šaltinis, standartas, konkretus procesas ar prekės ženklas, patentas, tipas, konkreti kilmė ar gamyba nurodyta apibrėžiant perkančiosios organizacijos turimus produktus).

\_\_\_\_\_\_\_\_\_\_\_\_\_\_\_\_\_\_\_\_\_\_\_